Εμβόλιο και παρενέργειες (2) | PandemicFlu GR\nΕμβόλιο και παρενέργειες (2)\nΎστερα από μακρά περίοδο απραξίας, επανέρχομαι… απρόθυμα θα έλεγα με αφορμή τον τελευταίο χαμό που γίνεται στα κανάλια σχετικά με το εμβόλιο. Σίγουρα θα έχετε ακούσει σχετικά με την υποτιθέμενη επιστολή των Βρετανών ειδικών που «ενοχοποιεί» υποτίθεται το εμβόλιο της νέας γρίπης για σοβαρές παρενέργειες. Ορίστε μερικά links:\nΜε κίνδυνο να φανώ κουραστικός, θα πω οτι και πάλι τα ΜΜΕ ξεπέρασαν τον εαυτό τους σε ανευθυνότητα και ανοησία. Προσωπικά αυτό που έκανα πρώτα απ’όλα ήταν να ψάξω την «πηγή» του ρεπορτάζ, η οποία είναι το ακόλουθο δημοσίευμα της βρετανικής εφημερίδας Daily Mail:\nΠροσέξτε λοιπόν οτι το δημοσίευμα αναφέρεται μεν αλλά δε δημοσιεύει την περίφημη επιστολή! Πολύ περίεργο… Συμβαίνει και στις καλύτερες οικογένειες, και άλλωστε η Daily Mail δεν είναι και η σοβαρότερη εφημερίδα της Βρετανίας. Γι’αυτό και παρά τους πηχαίους και παραπλανητικούς τίτλους (που αναφέρονται σε 25 θανάτους χωρίς να λένε πότε – στην πραγματικότητα το έτος 1976), λίγο πιο κάτω περιγράφουν ακριβώς ποιά είναι η πραγματικότητα (μεταφράζω από το ανωτέρω link – τα bold δικά μου):\n[Η επιστολή] λέει στους νευρολόγους οτι θα πρέπει να επαγρυπνούν για αύξηση μιας εγκεφαλικής διαταραχής που ονομάζεται σύνδρομο Guillain-Barre (GBS), η οποία θα μπορούσε να πυροδοτείται από το εμβόλιο\nΤο σύνδρομο προσβάλλει το περίβλημα των νεύρων, προκαλώντας παράλυση και αδυναμία αναπνοής, και μπορεί να είναι θανατηφόρο.\nΗ επιστολή εστάλη σε περίπου 600 νευρολόγους στις 29 Ιουλίου, και είναι η πρώτη ένδειξη ανησυχίας στα ανώτερα κλιμάκια οτι το εμβόλιο θα μπορούσε να προκαλέσει σοβαρές επιπλοκές.\nΑναφέρεται στη χρήση ενός παρόμοιου εμβόλιου γρίπης χοίρων στις ΗΠΑ το 1976.\nΑμέσως -πριν πω εγώ οτιδήποτε- ένας ευφυής αναγνώστης θα επισημάνει μερικά περίεργα πράγματα:\nΤις λέξεις «επαγρύπνηση» και «θα μπορούσε». Άρα μιλάμε για κάποιο δυνητικό κίνδυνο, όχι για κάτι χειροπιαστό και συγκεκριμένο. Πως θα μπορούσε άλλωστε να είναι διαφορετικά, τη στιγμή που εμβόλιο δεν έχουμε δεί ακόμη! Οι κλινικές δοκιμές τρέχουν, και τα αποτελέσματά τους δεν έχουν υπάρξει ακόμα.\nΑφού η επιστολή εστάλη από το Health Protection Agency (το βρετανικό ΚΕΕΛΠΝΟ) σε ούτε έναν, ούτε δύο, αλλά… 600 νευρολόγους, τότε μάλλον δεν αναφέρεται σε κάποιο φοβερό μυστικό, έτσι δεν είναι?\nΗ λέξη «παρόμοιο», που εντοπίζει τον δυνητικό κίνδυνο όχι στο τωρινό εμβόλιο αλλά σε κάποιο παρόμοιο, πάνω από 30 χρόνια παλιότερα (το 1976).\nΗ πραγματικότητα είναι η εξής: το εμβόλιο αναφέρεται στην υπόθεση του 1976 στις ΗΠΑ, για την οποία έχω ήδη γράψει και εξηγήσει τι πραγματικά συνέβη, και τι πήγε στραβά. Μπορείτε να το ξαναδιαβάσετε.\nΕν συντομία, η τότε γρίπη χοίρων δεν έχει καμμία σχέση με την τωρινή. Ο ιός τότε δεν είχε ξεφύγει στην κοινότητα, και το θανάσιμο λάθος ήταν οτι προχωρήσαν σε ένα πρόγραμμα εμβολιασμού ουσιαστικά χωρίς να υπάρχει απειλή. Σημειώστε οτι παρά τα όσα λέει το άρθρο ΟΥΔΕΠΟΤΕ αποδείχθηκε αιτιολογική σχέση των περιστατικών Guillain-Barre που σημειώθηκαν τότε με το εμβόλιο της γρίπης.\nΤην εποχή εκείνη, και στα πλαίσια του εμβολιασμού, στις ΗΠΑ υπήρξε σύστημα επιτήρησης των παρενεργειών. Στην επιδημιολογία ισχύει το αξίωμα: «βρίσκεις ότι ψάχνεις». Αν ψάχνεις για κάποια νόσο Χ, θα βρείς πολλά περιστατικά τα οποία πριν διαλανθάναν της προσοχής, με αποτέλεσμα να καταγράφεται ψευδής «αύξηση» των κρουσμάτων λόγω αυξημένου ελέγχου. Το 1976 η αύξηση των κρουσμάτων Guillain-Barre καταγράφτηκε την ίδια περίοδο που γινόταν ο εμβολιασμός. Όμως το Guillain-Barre είναι μια σπανιότατη ασθένεια (ευτυχώς), και δεν αποκλείεται η αύξηση που σημειώθηκε να οφειλόταν σε αυξημένη επαγρύπνηση.\nΤο σημαντικό είναι οτι παρ´ολο που δεν υπήρξε απόδειξη για σχέση του τότε εμβολίου με το σύνδρομο Guillain-Barre, και παρ’ότι για το εμβόλιο της εποχικής γρίπης δεν έχει βρεθεί κάποιο πρόβλημα, η επιστολή καλεί τους Βρετανούς νευρολόγους να επαγρυπνούν για τυχόν κρούσματα GBS. Αυτό είναι η υπεύθυνη στάση μιας πολιτείας, να προσπαθεί να ανιχνεύσει και να αντιμετωπίσει τους κινδύνους.\nΑπό κει και πέρα τονίζω οτι το σημαντικό είναι η ισορροπία μεταξύ προσδοκώμενου όφελους και δυνητικού κινδύνου. Αν το μέγεθος της απειλής, και συνακόλουθα τα οφέλη του εμβολιασμού είναι σημαντικά, ο εμβολιασμός πρέπει να γίνει.\nΕπίσης πρέπει να επισημανθεί οτι η συζήτηση δε μπορεί να επικεντρώνεται αποκλειστικά στο εμβόλιο, γιατί υπάρχουν πολύ σοβαρότερα θέματα που θα πρέπει να τεθούν, με πρώτο αυτό της διαφύλαξης των νοσοκομείων. Το να συζητάμε για το εμβόλιο είναι αποπροσανατολιστικό στη φάση αυτή…\nΚατά τα λοιπά, η ιστορία αυτή με τις παρενέργειες του εμβολίου είναι άλλη μια ΦΟΥΣΚΑ των καναλιών (που ξεκίνησε βέβαια από τη Βρετανία, για να είμαστε δίκαιοι), τα οποία εκμεταλλεύονται δεόντως την ανόητη περίοδο στα κανάλια για να μας ταϊσουν ανοησίες. Απλά μην τους δίνετε σημασία, και ενημερωθείτε διαβάζοντας τι έγινε στην Αμερική το 1976.\n18 Αυγούστου 2009 στις 01:02\n« Τι πρέπει να κάνουμε για τη γρίπη\nΠροσλήψεις στο ΚΕΕΛΠΝΟ »\nΚαλημέρα! Θα μπορούσες σύντομα να περιγράψεις τον τρόπο σκέψης σου για να αποφασίσεις αν θα κάνεις ή όχι το εμβόλιο;\n18 Αυγούστου 2009 at 11:32\nΈχω εξηγήσει οτι η συζήτηση για το εμβόλιο είναι ανεπίκαιρη και άσκοπη. Αντίστοιχα έχω αποφύγει να πάρω θέση για το αν ο ίδιος θα ήθελα να κάνω το εμβόλιο ή όχι.\nΤο βασικό θέμα για τη γρίπη είναι η απόκριση του συστήματος υγείας, όχι ο εμβολιασμός.\nΕπίσης ακόμη δεν έχουμε δει τα αποτελέσματα των κλινικών δοκιμών, ούτε έχει αποφασιστεί σε εθνικό ή ευρωπαϊκό επίπεδο η στρατηγική εμβολιασμού, ποιοί δηλαδή θα εμβολιαστούν και με ποιά προτεραιότητα. Ούτε βεβαίως μπορούμε να προεξοφλήσουμε την πορεία της επιδημίας από τώρα.\nΕπομένως θέλω να πω οτι δεν έχουμε τα δεδομένα αυτή τη στιγμή για να κρίνουμε αν θα πρέπει να κάνουμε το εμβόλιο.\nΘα τονίσω όμως δύο στοιχεία:\n1. Αν πάρουμε ως παράδειγμα την αντίστοιχη στρατηγική εμβολιασμού των Αμερικανών, το πράγμα δεν πηγαίνει προς μαζικό εμβολιασμό όλου του πληθυσμού, αλλά προς εμβολιασμό συγκεκριμένων ομάδων. Άρα οι περισσότεροι δε θα χρειαστεί να προβληματιστούν…\n2. Η πιθανότητα να νοσήσει σοβαρά κάποιος από τη γρίπη είναι μικρή. Ακόμη πιο μικρή είναι η πιθανότητα κάποιος να υποστεί παρενέργεια από το εμβόλιο. Το θέμα είναι η ισορροπία μεταξύ των δύο πιθανοτήτων, των δύο κινδύνων. Δηλαδή το ποιά είναι μεγαλύτερη.\nΦιλοσοφικά, ο καθένας από εμάς μπορεί να κρίνει μόνος του και να πάρει τις αποφάσεις του με βάση τα νούμερα των πιθανοτήτων. Π.χ. ένας κίνδυνος σοβαρής νόσησης 0.5% μπορεί για τους περισσότερους να είναι αμελητέα ποσότητα, και να αποφασίσουν να το «διακινδυνεύσουν». Όμως όταν έχεις έναν πληθυσμό, το 0.5% μεταφράζεται σε άτομα, σε ανθρώπους. Για τους ανθρώπους αυτούς η «πιθανότητα» είναι 100%.\nΓι’αυτό ο εμβολιασμός θα πρέπει να γίνει εφ’όσον υποστηρίζεται από τα επιδημιολογικά και κλινικά δεδομένα.\nΜε το ίδιο σκεπτικό, δε μπορώ να ταχθώ υπέρ των περίφημων Flu parties, όπου οι άνθρωποι προσπαθούν επίτηδες να κολλήσουν τη γρίπη. Καθένας για τον εαυτό του μπορεί να αψηφά τον όποιο μεγάλο ή μικρό κίνδυνο βαριάς νόσησης από τον ιό, και καλά κάνει. Όμως σε επίπεδο πληθυσμού ο κίνδυνος μεταφράζεται σε άτομα που θα προσβληθούν και θα νοσήσουν βαρειά. Γι’αυτό κανένας υπεύθυνος ειδικός δε θα σας πεί να πάτε σε flu party, έστω κι αν ομολογουμένως έχει κάποια ψήγματα λογικής.\n18 Αυγούστου 2009 at 23:40\nΜια ερώτηση γιατί μπερδεύτηκα,\nτα παιδιά 6 μηνών εως 18 ετών θα εμβολιαστούν και με ποια προτεραιότητα;\n21 Αυγούστου 2009 at 08:58\nΣύμφωνα με τη στρατηγική εμβολιασμού των αμερικανών (link), ναι θα εμβολιαστούν.\nΩς προς την προτεραιότητα, το CDC διακρίνει ουσιαστικά μόνο 2 επίπεδα: οι ομάδες πρώτης προτεραιότητας, και όλοι οι άλλοι. Ανάμεσα στις ομάδες δε βάζει άλλες πιο ψηλά και άλλες πιο χαμηλά. Όμως σε αυτό το δελτίο τύπου, λέει οτι εφ’όσον υπάρξει περιορισμένη διαθεσιμότητα του εμβολίου θα πρέπει να εμβολιαστεί ένα πιο περιορισμένο σύνολο ομάδων, και συγκεκριμένα για τα παιδιά:\n– όλα από 6 μηνών ως 4 ετών\n– από 5-18 ετών μόνο όσα έχουν χρόνια προβλήματα υγείας\nΞανατονίζω οτι αυτές είναι οι αμερικανικές οδηγίες, τις ευρωπαϊκές δε τις έχουμε δεί ακόμη, και κανονικά πρέπει να δούμε ελληνικές οδηγίες γιατί η στρατηγική εμβολιασμού οφείλει να είναι τοπική και εξαρτάται από πολλούς παράγοντες, κυριότεροι εκ των οποίων είναι η διαθεσιμότητα εμβολίων και οι δυνατότητες των υπηρεσιών υγείας.\nΜε την ευκαιρία, θυμάστε που σας έλεγα οτι δε πρόκειται να πάρουμε εμβόλια εγκαίρως; Τελικά ακόμη και οι Αμερικανοί δε προλαβαίνουν να πάρουν εγκαίρως τα εμβόλια που θέλουν, και μάλιστα για έναν αρκετά αστείο λόγο: δεν έχουν αρκετό capacity όχι για να τα παράγουν, αλλά για να τα… συσκευάσουν! Μη γελάτε… όλα παίζουν ρόλο! Δε μπορεί κανείς να… εμβόλιάσει από το καζάνι!!\n21 Αυγούστου 2009 at 10:53\nΣχολίασε μου λοιπόν, σε παρακαλώ,το δημοσίευμα με τις συστάσεις του\nεθνικού επιστημονικού συμβουλίου για την πανδημία. Προφανώς άλλα ισχύουν εδώ και άλλα στις ΗΠΑ όσον αφορά τα παιδιά…\nΕυχαριστώ εκ των προτέρων για την συνέπειά σου.\n21 Αυγούστου 2009 at 12:06\nΟ λόγος που δεν κάνω ξεχωριστό post γι’αυτό είναι διπλός: Πρώτον, γιατί οι οδηγίες αυτές είναι μια απλή σύσταση της επιτροπής για την οποία μας ενημέρωσαν τα κανάλια, και δεν το έχω δει πουθενά επισήμως γραμμένο (ούτε καν σε δελτίο τύπου του υπουργείου). Δεύτερον, γιατί δεν πιστεύω οτι θα τηρηθεί μια τέτοια σύσταση, και δε πιστεύω οτι θα γίνει καν εμβολιασμός στη χώρα μας.\nΑξίζει βέβαια να σχολιαστεί οτι ο πρωθυπουργός εξήγγειλε εμβολιασμό όλου του πληθυσμου, και η επιτροπή φέρεται τώρα να μη συνιστά εμβολιασμό στις ηλικίες κάτω των 18 ετών. Αυτό αν μη τι άλλο μαρτυρά τον ερασιτεχνισμό της πολιτείας…\nΕπί της ουσίας, δυσκολεύομαι να καταλάβω γιατί βάζουν όριο στα 18 έτη. Άλλωστε τα άτομα κάτω των 18 με χρόνια προβλήματα υγείας (π.χ. άσθμα) δε θα πρέπει να εμβολιαστούν? Το υπονοεί και η εισήγηση της επιτροπής (=»δεύτερη ομάδα»), αλλά δε το κάνει σαφές.\nΤο εμβόλιο της εποχικής γρίπης θεωρείται ασφαλές και κάτω των 18, και μάλιστα προτείνεται και από το εθνικό πρόγραμμα εμβολιασμών για συγκεκριμένες κατηγορίες παιδιών. Επίσης υπάρχει σκεπτικό για τον εμβολιασμό των παιδιών: οτι πηγαίνουν σχολείο, αναμειγνύονται με πολλά άλλα παιδιά, και αποτελούν εξαιρετικούς φορείς του ιού της γρίπης. Δεν είναι ανόητοι οι αμερικανοί που περιλαμβάνουν και τα παιδιά στον εμβολιασμό, και είμαι σίγουρος οτι και οι ευρωπαίοι όταν αποφασίσουν θα κάνουν το ίδιο.\nΗ γνώμη μου είναι οτι οι παιδίατροι (τουλάχιστον οι «top», που συμμετέχουν σε επιτροπές) είναι από τη φύση τους κάπως… πως να το πω κομψά… «αντιδραστικοί». Δεν έχουν πρόβλημα να δίνουν εμβόλια τετραδύναμα, πενταδύναμα, εξαδύναμα, αλλά έχουν πρόβλημα να δώσουν το πανδημικό εμβόλιο γρίπης. Δεν έχουν πρόβλημα να δίνουν εμβόλια αδοκίμαστα και με πολύ αμφίβολο όφελος για τη δημόσια υγεία, όπως το Gardasil / Cervarix (κατά του καρκίνου του τραχήλου της μήτρας), αλλά έχουν πρόβλημα να δώσουν το εμβόλιο BCG (κατά της φυματίωσης).\nΤώρα μη σας μπερδεύει το γεγονός οτι το πανδημικό εμβόλιο γρίπης θα κοστίσει πολύ λόγω ποσότητας. Σαν μονάδα (1 δόση εμβολίου), τόσο το εμβόλιο γρίπης όσο και το BCG έχουν χαμηλότατα «περιθώρια κέρδους». Ο νοών νοείτο.\nΤον αποκλεισμό των παιδιών από τις προς εμβολιασμό ομάδες θα μπορούσα να τον κατανοήσω υπό δύο προϋποθέσεις:\nΗ μία είναι αν τα δεδομένα ασφάλειας από τις μελέτες στα παιδιά δεν ήταν καλά. Προς το παρόν όμως δεν τα έχουμε τα δεδομένα αυτά ούτε καν για τους ενήλικες (άρα αυτόματα οι στρατηγικές εμβολιασμού όλων των χωρών εμπεριέχουν κάποια αβεβαιότητα και μπορεί να αναθεωρηθούν).\nΗ άλλη είναι ο αριθμός των εμβολίων που θα πάρουμε. Όπως είπα ήδη, η στρατηγική εμβολιασμού εξαρτάται από το πόσα εμβόλια θα έχουμε (κοινή λογική είναι αυτό). Εφόσον λοιπόν τα εμβόλια δε φτάνουν μπορεί να κριθεί οτι άλλες ομάδες έχουν υψηλότερη προτεραιότητα.\nΦαίνεται όμως οτι στην προκειμένη περίπτωση δεν ισχύει κάτι τέτοιο, αφού η επιτροπή βλέπω οτι κατέταξε ΟΛΟ τον πληθυσμό σε 5 επίπεδα προτεραιότητας για εμβολιασμό (ακόμη και τους άνω των 65 ετών), αφήνοντας απ’έξω μόνο τα παιδιά. Πρόκειται λοιπόν για veto των παιδιάτρων, καλώς ή κακώς.\nΠροφανώς το υπουργείο δεν έθεσε υπόψη της επιτροπής κάποιο συγκεκριμένο χρονοδιάγραμμα παραλαβής εμβολίων. Οι σοβαρές επιτροπές στις σοβαρές χώρες βάζουν κάτω τα στατιστικά, πόσα άτομα είναι σε κάθε ομάδα και άρα πόσα εμβόλια χρειάζονται, κοιτάζουν πόσα εμβόλια θα παραλάβουνε και με τι χρονοδιάγραμμα, και αποφασίζουν για τη βέλτιστη χρησιμοποίηση αυτών. Κάτι μου λέει οτι το δικό μας υπουργείο και η δική μας επιτροπή δεν λειτουργησε ακριβώς έτσι…\n21 Αυγούστου 2009 at 14:19\nΕΠΙΣΗΣ ΘΑ ΗΘΕΛΑ ΝΑ ΑΝΑΦΕΡΘΩ ΚΑΙ ΣΕ ΚΑΤΙ ΑΛΛΟ ΠΟΥ ΜΟΥ ΕΚΑΝΕ ΜΕΓΑΛΗ ΕΝΤΥΠΩΣΗ…ΤΟ ΥΠΟΥΡΓΕΙΟ ΥΓΕΙΑΣ ΜΙΛΑΕΙ ΓΙΑ ΥΠΟΧΡΕΩΤΙΚΟΥΣ ΕΜΒΟΛΙΑΣΜΟΥΣ, ΑΛΛΑ ΕΧΕΙ ΗΔΗ ΤΥΠΩΣΕΙ ΕΝΤΥΠΑ ΤΑ ΟΠΟΙΑ ΠΡΕΠΕΙ ΝΑ ΥΠΟΓΡΑΨΕΙ Ο ΕΝ ΔΥΝΑΜΗ ΕΜΒΟΛΙΑΖΟΜΕΝΟΣ ΚΑΙ ΤΑ ΟΠΟΙΑ ΑΝΑΦΕΡΟΥΝ ΟΤΙ ΕΜΒΟΛΙΑΖΕΤΑΙ ΜΕ ΔΙΚΗ ΤΟΥ ΕΥΘΥΝΗ ΓΙΑ ΠΙΘΑΝΕΣ ΠΑΡΕΝΕΡΓΕΙΕΣ…ΔΕΝ ΕΙΝΑΙ ΤΡΟΜΕΡΑ ΥΠΟΚΡΙΤΙΚΟ ΚΑΤΙ ΤΕΤΟΙΟ?\nΕΙΝΑΙ ΣΑΝ ΝΑ ΜΑΣ ΛΕΝΕ ΣΕ ΑΠΛΑ ΕΛΛΗΝΙΚΑ: ΘΑ ΕΜΒΟΛΙΑΣΤΕΙΤΕ ΜΕ ΤΟ ΖΟΡΙ, ΑΛΛΑ ΑΝ ΠΑΘΕΤΕ ΚΑΤΙ ΑΠΟ ΤΟ ΕΜΒΟΛΙΟ ΘΑ ΦΤΑΙΤΕ ΕΣΕΙΣ ΚΙ ΟΧΙ ΕΜΕΙΣ ΠΟΥ ΣΑΣ ΥΠΟΧΡΕΩΣΑΜΕ ΝΑ ΤΟ ΠΑΡΕΤΕ…\n25 Αυγούστου 2009 at 00:36\nΜη δίνεις σημασία σ’αυτά που λέει το υπουργείο σχετικά με το θέμα αυτό που θίγεις. Οι άνθρωποι απλώς έχουν τρικυμία εν κρανίω. Το τελικό αποτέλεσμα θα είναι οτι δε θα γίνουν καν εμβολιασμοί – πολύ περισσότερο υποχρεωτικοί…\n25 Αυγούστου 2009 at 09:17\nΣου στέλνω ένα άρθρο που έγραψα για τον τοπικό τυπο:\nΑΛΗΘΕΙΕΣ ΚΑΙ ΜΥΘΟΙ ΓΙΑ ΤΟ ΕΜΒΟΛΙΟ ΤΗΣ ΝΕΑΣ ΓΡΙΠΗΣ\nΑπό μέρα σε μέρα αναμένονται τα τελικά πορίσματα των δοκιμών των εμβολίων για τη νέα (πανδημική) γρίπη. Η απόφαση για εμβολιασμούς πρέπει να εξασφαλίζει μεγαλύτερα οφέλη σε σχέση με τον μη εμβολιασμό. Παρά το γεγονός ότι η νέα γρίπη ως τώρα δείχνει ήπια για το 99% των περιστατικών εντούτοις προβληματίζει το γεγονός ότι αναμένεται να προσβληθεί μεγάλο μέρος του πληθυσμού (από 30- 50%! ) και ότι αυτοί που νοσούν βαριά δεν ανήκουν αποκλειστικά στις κλασσικές ομάδες κινδύνου (όπως στην κλασσική εποχιακή γρίπη) αλλά κατά 30% είναι νέοι άνθρωποι κάτω συνήθως κάτω των 30 ετών. Απέναντι στο φόβο κατάρρευσης των συστημάτων υγείας αλλά και των κοινωνικών δομών ο Παγκόσμιος Οργανισμός Υγείας μέχρι τώρα και με τα υπάρχοντα δεδομένα προσανατολίζεται σε συστάσεις για εμβολιασμό συγκεκριμένων ομάδων (δεν κρίνεται απαραίτητος ο καθολικός εμβολιασμός) και συγκεκριμένα:\n•\tΈγκυες μετά το 2ο τρίμηνο εγκυμοσύνης\n•\tΙατρικό και παραϊατρικό προσωπικό\n•\tΕνήλικες που φροντίζουν παιδιά μικρότερα των έξι μηνών\n•\tΠαιδιά και νεαροί ενήλικοι από 6 μηνών έως 24 ετών.\n•\tΌλα τα άτομα από 24- 64 ετών που κάποιο χρόνιο πρόβλημα υγείας και ανοσοκαταστολή. (τα άτομα άνω των 65 ετών δεν προσβάλλονται συνήθως από τη νέα γρίπη)\nΌλες αυτές οι ομάδες αποτελούν πάνω από το 30% του πληθυσμού και αρκούν για να δημιουργηθεί το φαινόμενο της έμμεσης ανοσίας (ανοσία της αγέλης) της προστασίας δηλαδή των μη εμβολιασμένων επειδή ακριβώς ο ιός δεν μπορεί να μεταδοθεί γρήγορα επειδή ένα σημαντικό κομμάτι πληθυσμού έχει ήδη αποκτήσει ανοσία.\nΗ χώρα μας, σύμφωνα με παλαιότερη ανακοίνωση του υπουργείου Υγείας, αναμένεται να παραλάβει 2.000.000 εμβόλια από την εταιρεία GlaxoSmithΚline (η παραλαβή τους θα ξεκινήσει από τα μέσα Σεπτεμβρίου και θα ολοκληρωθεί εντός του Δεκεμβρίου), 3.000.000 εμβόλια από την εταιρεία Νovartis (η παραλαβή των 2.000.000 δόσεων θα γίνει ως τις 15 Νοεμβρίου και θα ακολουθήσουν στις αρχές Ιανουαρίου άλλο 1.000.000 δόσεις), καθώς και 3.000.000 εμβόλια από την εταιρεία Sanofi Ρasteur (η παραλαβή θα ξεκινήσει 15 Δεκεμβρίου και θα ολοκληρωθεί αρχές Ιανουαρίου).\nΠαρόλα αυτά πολλοί είναι διστακτικοί δύσπιστοι απέναντι στο εμβόλιο της νέας γρίπης. Άλλοτε με λογικά επιχειρήματα και άλλοτε με θεωρίες συνομωσίας και ανυπόστατους ψιθύρους έχει αναπτυχθεί, στο διαδίκτυο κυρίως, μια μεγάλη συζήτηση για την ανάγκη εμβολιασμού. Ξεκαθαρίζοντας από την αρχή ότι η απόφαση για εμβολιασμό είναι προσωπική και δεν μπορεί να είναι αποτέλεσμα καταναγκασμού, πρέπει να αναφέρω ότι το εμβόλιο για τη νέα γρίπη δεν είναι ούτε καινούργιο ούτε πειραματικό. Παρόμοια εμβόλια γίνονται κάθε χρόνο για την εποχιακή γρίπη. Η μόνη διαφορά είναι ότι το ετήσιο εμβόλιο παρέχει ανοσία σε τρία στελέχη ενώ το πανδημικό εμβόλιο μόνο για τη νέα γρίπη. Κατά τα άλλα και ο τρόπος παραγωγής και οι δοκιμές γίνονται με τους ίδιους όρους. Μία άλλη διαφορά είναι ότι το εμβόλιο της νέας γρίπης απαιτεί και δεύτερη δόση μετά από 3 εβδομάδες για να επιτύχει το βέλτιστο επίπεδο ανοσίας.\nΗ καχυποψία για το εμβόλιο της νέας γρίπης βασίζεται στους εξής παράγοντες:\nΈλλειψη εμπιστοσύνης στις κυβερνήσεις, τις φαρμακοβιομηχανίες και τους γιατρούς.\nΩς ένα βαθμό αυτή θα μπορούσε να αποδοθεί στα γεγονότα του 1976 όπου για μια αναμενόμενη πανδημία γρίπης των χοίρων (που δεν συνέβη ποτέ και που δεν έχει καμία σχέση με τη σημερινή) η κυβέρνηση των ΗΠΑ για επικοινωνιακούς, κυρίως, λόγους προέβει στο μαζικό εμβολιασμό 48 εκατομμυρίων Αμερικανών (22% του πληθυσμού). Μετά τον εμβολιασμό παρουσιάστηκαν 532 κρούσματα της νευροπάθειας Gullain Barre (GBS) (συχνότητα 1:100.000) ,που συνδέθηκε με τον εμβολιασμό, καθώς και 25 θάνατοι. Στα 23 χρόνια που πέρασαν η βιοτεχνολογία ανεπτύχθη σημαντικά και τις τελευταίες δεκαετίες το GBS δεν θεωρείται ουσιαστικά παρενέργεια του εμβολίου της γρίπης (συχνότητα 1:1.000.000 σε μία μόνο από τις πολλές μελέτες που είναι η ίδια ή και μικρότερη από τη συχνότητα του συνδρόμου στο γενικό πληθυσμό).\nΌσον αφορά το λαϊκίστικο επιχείρημα ότι γιατροί και φαρμακοβιομηχανίες έχουν συμφέρον από την προώθηση του εμβολίου, θα πρέπει να αναφέρω ότι λογικά κάτι τέτοιο δεν μπορεί να σταθεί διότι μάλλον υπάρχει μεγαλύτερο συμφέρον η πανδημία να πάρει μεγάλες διαστάσεις ώστε να ανεβεί η ιατροφαρμακευτική δαπάνη των ταμείων.\nΎπαρξη συντηρητικών και ενισχυτικών στα εμβόλια\nΜεγάλη συζήτηση έγινε την προηγούμενη δεκαετία για την ουσία thimerosal (υδραργυρική ένωση) που χρησιμοποιείται ως συντηρητικό στις μεγάλες συσκευασίες εμβολίων από το 1930. Κάποια στιγμή το thimerosal ενοχοποιήθηκε για την εμφάνιση αυτισμού στα παιδιά. Αν και αυτό δεν έχει αποδειχτεί εντούτοις από το 1999 η ουσία δεν χρησιμοποιείται στα παιδικά εμβόλια. Αντίθετα χρησιμοποιείται σε μικρές ποσότητες σε μεγάλες συσκευασίες εμβολίων για ενήλικες χωρίς πρόβλημα. Έτσι λοιπόν σε παιδιά και εγκύους πρέπει να χορηγούνται εμβόλια σε σύριγγες μίας δόσης. Για τους ενήλικες καλό θα ήταν να γίνονται εμβολιασμοί από μεγάλες συσκευασίες πολλών δόσεων που θα είναι σε επάρκεια.\nΜία άλλη συζητημένη ουσία είναι το σκουαλένιο. Μία φυσική ουσία που παράγεται στο ήπαρ και χρησιμοποιείται για την ενίσχυση του εμβολίου. Η ουσία αυτή ενοχοποιήθηκε για το σύνδρομο του Κόλπου που εμφάνισαν οι Αμερικανοί στρατιώτες μετά τον εμβολιασμό τους για τον Άνθρακα. Κάτι τέτοιο όμως δεν αποδείχτηκε, καθώς τις πρώτες αμφισβητούμενες μελέτες διαδέχτηκαν μεγαλύτερες που δεν μπόρεσαν να συσχετίσουν τα δύο γεγονότα και το σύνδρομο παραμένει άγνωστης αιτιολογίας (πιο πιθανή αιτία το απεμπλουτισμένο ουράνιο, και η περιβαλλοντική καταστροφή). Άλλωστε στην Ευρώπη από το 1997 έχουν εμβολιαστεί με εμβόλιο της γρίπης που περιέχει σκουαλένιο πάνω από 22 εκατομμύρια πολίτες, χωρίς ιδιαίτερες παρενέργειες εκτός από μικρές τοπικές αντιδράσεις.\nΕλλειπείς μελέτες ασφάλειας\nΠολλοί σπεύδουν να χαρακτηρίσουν τις μελέτες ασφάλειας του εμβολίου βιαστικές και πρόχειρες. Εδώ πρέπει να αναφερθεί ότι κάθε χρόνο παρασκευάζεται ένα νέο αντιγριπικό εμβόλιο και για αυτό το λόγο οι διαδικασίες ελέγχου είναι πιο γρήγορες από τις συνήθεις για τον έλεγχο μίας νέας φαρμακευτικής ουσίας. Υπάρχει συσσωρευμένη εμπειρία και τεχνογνωσία δεκαετιών στην ασφάλεια των αντιγριπικών εμβολίων, άλλωστε ιοί H1N1 σαν τον πανδημικό πολλές φορές συμπεριλαμβάνονταν στα κοινά εμβόλια της γρίπης χωρίς κανένα πρόβλημα ως τώρα. Αυτή τη χρονιά γίνονται ακριβώς τα ίδια τεστ ασφάλειας που γίνονται κάθε χρόνο και τα ως τώρα αποτελέσματα σε παιδιά και ενήλικες δεν δείχνουν κάποιο πρόβλημα. Το Σεπτέμβριο του 2009 θα αρχίσουν και τα τεστ στις εγκύους.\nΜε το σημείωμα αυτό θα ήθελα να τονίσω ότι η ασφάλεια του εμβολίου της νέας γρίπης είναι ένα ζήτημα που απασχολεί πρωταρχικά την ιατρική κοινότητα που περιμένει με ενδιαφέρον τα αποτελέσματα των δοκιμών για να πει την τελευταία της λέξη. Η παρέμβαση διαφόρων μη ειδικών που διασπείρουν αμφιβολίες για τα εμβόλια της γρίπης και με μισές αλήθειες και με αναλήθειες προκαλούν το φόβο των πολιτών είναι υποβολιμιαία και επικίνδυνη. Θα πρέπει να θυμήσω ότι η ιατρική μέσω των εμβολίων έχει περιορίσει ή και εξαφανίσει επικίνδυνες ασθένειες τις τελευταίες δεκαετίες όπως η ευλογιά, πολυομυελίτιδα, φυματίωση, ιλαρά, ηπατίτιδα Β, χωρίς ιδιαίτερες παρενέργειες. Η κλασσική ιατρική έχει αποδείξει ότι μπορεί να βοηθήσει την ανθρωπότητα αρκεί να έχουμε εμπιστοσύνη στην ιατρική κοινότητα και τους οργανισμούς υγείας.\n15 Σεπτεμβρίου 2009 at 08:29\nΩραίος και σωστός! Και έχεις και ευχέρεια λόγου.\n15 Σεπτεμβρίου 2009 at 09:28\nΘα ήθελα να μάθω την άποψη σου για την διαμάχη μεταξύ του εθν. συμβουλίου πανδημίας και της εθν. επιτροπής εμβολιασμών. Τι κατά τη γνώμη σου πρέπει να ισχύσει; Την άλλη εβδομάδα φτάνουν (πρώτα ο Θεός) 60000 εμβόλια, ποιούς θα εμβολίαζες;\n17 Σεπτεμβρίου 2009 at 22:08\n17 Σεπτεμβρίου 2009 at 23:20\nΘα μου επιτρέψεις να μην απαντήσω στο τι θα έκανα εγώ με τα εμβόλια, τουλάχιστον όχι ακόμη. Αυτό γιατί κρίνω οτι αν το πω, μπορεί να δημιουργηθούν παρανοήσεις από μερίδα όσων διαβάζουν το blog.\nΩς προς τη διαμάχη που πολύ εύστοχα ανέφερες, αύριο συνεδριάζει η επιτροπή εμβολιασμών (=Κωνσταντόπουλος) ενώ το συμβούλιο πανδημίας (=Γιαμαρέλλου) συνεδρίασε σήμερα. Ες αύριο λοιπόν τα σπουδαία.\nΠροβλέπω όμως οτι θα γίνει μεγάλη φαγωμάρα και ανακατωσούρα! Ίδωμεν…\n18 Σεπτεμβρίου 2009 at 01:40\nΌταν πριν μερικές εβδομάδες μιλούσες για την «ξεφτίλα του ιατρικού σώματος» είχα…τσαντιστεί. Εχθές όμως πληροφορήθηκα στο healthview.gr για την ύπαρξη μιας μελέτης στο ΙΚΑ Πειραιώς όπου το 64% των ιατρών αρνούνται να εμβολιασμό, το 20% στο σκέφτονται και μόνο το 14% θα εμβολιάζονταν. Αυτό το ιατρικό σώμα θα ενημερώσει τον πληθυσμό για τον εμβολιασμό! Ανενημέρωτοι και χωρίς κατευθύνσεις.\nΑκόμα και οι «opinion leaders» εκπέμπουν μη σταθερά σήματα. Τι να πω;;;\n18 Σεπτεμβρίου 2009 at 10:57\nΈτσι. Ακριβώς αυτό εννοούσα. Η πολιτεία αυτή είναι, δε μας ενημερώνει, το ξέρουμε. Όμως έχουμε και οι γιατροί ευθύνη να ανοίξουμε τα στραβά μας και να ενημερωθούμε πλήρως και βαθιά. Τα μέσα υπάρχουν (=internet), η βούληση δεν υπάρχει.\nΔε θα είχα πρόβλημα αν η στάση του ιατρικού σώματος ήταν αρνητική προς τον εμβολιασμό, ύστερα όμως από προσεκτική μελέτη και σκέψη. Δυστυχώς όμως δεν πληρείται αυτός ο όρος και υπάρχει και προσωπική ευθύνη του καθενός μας.\n18 Σεπτεμβρίου 2009 at 13:43


Ζητείται Καθηγήτρια Αγγλικών (Διδασκαλία, Γραμματεία) - Hellenic Tutors Θεσσαλονίκης |EKEO » ΕΛΛΗΝΙΚΟ ΚΕΝΤΡΟ ΕΛΕΓΧΟΥ ΟΠΛΩΝ\n« Φοιτητική Άδεια Στρατιωτικών – Άδεια Σπουδών Στελεχών Ενόπλων Δυνάμεων\nΗ Σχολή Ευελπίδων στο Ζάππειο – Εντυπωσιακή Διμοιρία Επιδείξεων »\nΖητούνται καθηγήτριες Αγγλικών για διδασκαλία επιπέδου First Certificate και Proficiency σε ενήλικες (φοιτητές, πτυχιούχους) και παράλληλη απασχόληση ως γραμματείς (άμεσα στο παράρτημα Θεσσαλονίκης των Hellenic Tutors) . Η διδασκαλία των μαθημάτων και η εργασία τους ως γραμματείς θα γίνει στο παράρτημα της Κάτω Τούμπας Θεσσαλονίκης. Απαραίτητη προϋπόθεση είναι ότι η εργασία αυτή θα γίνει με την ιδιότητα του ελεύθερου επαγγελματία, δηλαδή η καθηγήτρια πρέπει να έχει κάνει (η να είναι πρόθυμη να κάνει) έναρξη ελεύθερου επαγγελματία (καθηγητή) στην εφορία. Στην περίπτωση που οι υποψήφιες δεν έχουν κάνει ακόμη έναρξη επαγγέλματος οι Hellenic Tutors στη συνέντευξη που θα τους γίνει θα ενημερώσουν τις υποψήφιες για το καθεστώς εργασίας στα γραφεία τους και θα τους δώσουν όλες τις απαραίτητες οδηγίες. Σε κάθε περίπτωση οι Hellenic Tutors εγγυώνται ότι η καθαρή αμοιβή ανά ώρα διδασκαλίας των καθηγητριών (που θα εργαστούν και ως γραμματείς) θα είναι τουλάχιστον όσο η μέση αμοιβή καθηγήτριας Αγγλικών στον ιδιωτικό τομέα (ακόμη και αν ληφθούν υπ’ όψιν οι φορολογικές επιβαρύνσεις). Αντίστοιχα παραρτήματα φοιτητών και πτυχιούχων θα λειτουργήσουν σε όλη την Ελλάδα και για το λόγο αυτό καλούνται οι ενδιαφερόμενες να καταθέσουν τα βιογραφικά τους στην ιστοσελίδα των Hellenic Tutors. Η αγγελία ισχύει συνεχώς για όλα τα παραρτήματα των Hellenic Tutors.\nΤο άρθρο δημοσιεύτηκε Κυριακή, Νοέμβριος 18th, 2012 στις 18:28 στην κατηγορία ΠΡΟΚΗΡΥΞΕΙΣ-ΔΙΑΓΩΝΙΣΜΟΙ. Μπορείς να παρακολουθείς τα σχόλια χρησιμοποιώντας το RSS 2.0 feed. Τα σχόλια είναι κλειστά, αλλά μπορείς να αφήσεις ένα trackback από το site σου.


Bookstars :: Σελίδες εκ της μαύρης εθνικής συμφοράς του Πόντου - Γαβριηλίδης Αντώνιος Ι.\nΣυγγραφέας : Γαβριηλίδης Αντώνιος Ι.\nΤο βιβλίο αυτό αποτελεί επανέκδοση της πρώτης έκδοσης του 1924, του συγγραφέα Αντώνιου Ι. Γαβριηλίδη.\nΟ συγγραφέας του βιβλίου ερεύνησε και κατέγραψε τα γεγονότα από έγκυρες πηγές, αλλά και από μαρτυρίες ανθρώπων που έζησαν τα θηριώδη εκείνα γεγονότα της συμφοράς, με τη γενοκτονία του Ποντιακού Ελληνισμού. Παρουσιάζει όσα συνέβησαν χωρίς υπερβολές και με τρόπο που δεν επιδέχεται αμφισβήτηση, από κανέναν. Τα ονόματα που παραθέτει, οι χρονολογίες και οι περιοχές αποτελούν από μόνα τους στοιχεία και ντοκουμέντα που επιβεβαιώνουν το μεγάλο έγκλημα που διαπράχθηκε τα μαύρα εκείνα χρόνια, μεταξύ 1916 και 1922, εναντίον του Ποντιακού Ελληνισμού. 353.000 συνάνθρωποί μας βρήκαν τραγικό θάνατο από το τότε τουρκικό κράτος, το οποίο δυστυχώς μέχρι σήμερα δεν έχει αναγνωρίσει τα ασύλληπτα και αποτρόπαια εγκλήματα εκείνης της περιόδου.


Δευτέρα, 02 Σεπτεμβρίου 2019\nΓενικά ειμαι πλ αγχώδεις ανθρωπος και καθε φορα που ερχομαστε σε επαφη με το αγορι μου αγχώνομαι μην υπαρξει εγκυμοσύνη. Παντα χρησιμοποιουμε απο την αρχη προφυλακτικο και η χρηση γινεται σωστα.Παντα εξπερματωνει εκτος κολπου και κανα δεκαλεπτο μετα την επαφη.\nΤο προβλημα ειναι οτι καμια φορα απο το αγχος να νομιζω οτι κατι παει στραβα με το προφυλακτικο κατα την διαρκεια της επαφης( ενω στην ουσια ειναι ολα καλα) με αποτέλεσμα να το λεω στο αγορι μου και επειδη τον αγχωνω, αλλαζει προφυλακτικο για μεγαλυτερη ασφαλεια. Αναρωτωμουν αν κατα την αλλαγη προφυλακτικού ειναι δυνατον να τρεξουν προσπερματικα υγρα στην βαση του πεους και επειδη μοιαζουν με τα δικα μου να μην το καταλαβουμε με αποτέσμα να υπαρξει εγκυμοσυνη? Να σημειωθεί πως παντα η επαφη ειναι μια δηλαδη δεν υπαρχει προηγουμενη εκσπερμάτωση αμέσως πριν την επαφη\nPappa κ αγχος!!!\nΌπως καταλαβαίνεις, άδικα ανησυχείς και αγχώνεσαι.\nΔεν το αντέχω άλλο...


Νέο DLC Απο Την Rockstar για το GTA V - PlayStation World\nΚυριακή, 21 Δεκεμβρίου 2014 10:19\nΝέο DLC Απο Την Rockstar για το GTA V\nΝέο DLC έρχεται από την Rockstar, το οποίο δεν είναι άλλο από τα GTA Online Heists. Μετά από πολλές φήμες η εταιρεία ανακοίνωσε ότι το πολυπόθητο DLC θα κυκλοφορήσει στις αρχές του 2015. Στο συγκεκριμένο DLC θα είναι ένα mode βασισμένο στης γνώστες ληστείες του GTA V Και θα χρειάζονται 4 παίκτες που θα έχουν ξεπεράσει το 12ο level online.\nO αρχηγός του κάθε crew θα μπορεί να διαλέξει μια αποστολή της επιλογής του από τον γνωστό σε όλους μας Lester. επίσης θα διαλέγει τους παίκτες από τα μέλη της ομάδας του από το πίνακα που βρίσκεται στα αρχηγεία του crew για να φέρουν εις πέρας την κάθε αποστολή.\nΤο συγκεκριμένο DLC θα έχει διάρκεια κοντά στις 20 ώρες και θα είναι διαθέσιμο σε Playstation 3 και Playstation 4 στις αρχές του 2015. Ακολουθεί το trailer του νέου DLC παρακάτω.\nMore in this category: « Βρίσκεται στα σκαριά το Red Dead Redemption 2 ;;;\tΤο PlayStation Now έρχεται στις Samsung Smart TV’s »


Έξοδος κινδύνου: October 2014\nΔεν χορταίνεται η Ιστορία!!! Πραγματικά δεν χορταίνεται η Ιστορία. Κι αν μιλήσω προσωπικά, ήθελα από μικρός να γίνω ιστορικός. Δεν έγινα, αλλά η αγάπη για την ιστορία δεν χάθηκε. Έχω διαβάσει ιστορίες και ιστορίες κι έχω ξενυχτήσει ξεφυλλίζοντας προσωπικά ημερολόγια από στρατιώτες που πήραν μέρος σε πολέμους, που αν το σκεφτούμε κάπως ιδιαίτερα, θα σχολιάσουμε ότι οι πόλεμοι δεν είναι παρά μια περίεργη χαιρεκακία του Θεού ή των θεών!!!\nLabels: Ιδέες, Ιστορία\nΑΠΟ ΤΟ ΕΠΟΣ... ΣΤΟΥΣ ΚΗΦΗΝΕΣ ΚΑΙ ΤΟΥΣ ΗΛΙΘΙΟΥΣ!!!!\nΜαζεύτηκα στα εικοσιτέσσερα. Το κρύο άρχισε. Μια ψύχρα άρχισε να χώνεται παντού. Να ντυθώ καλύτερα. Φόρεσα μια μπλούζα χειμωνιάτικη, ζεστή κι ένα παντελόνι επίσης. Πρέπει να σας πω ότι πρωί-πρωί ανήρτησα και τη σημαία μας και τώρα τη βλέπω να κυματίζει περήφανη κι ελεύθερη.\nΤώρα θα πιω και τον απογευματινό καφέ. Και να ’μαι πάλι, να παλεύω με τις λέξεις, για να φέρω στο νου όσα έμαθα, ή άκουσα ή διάβασα για το έπος των Ελλήνων στα ηπειρωτικά βουνά. Ήταν η μάχη της Ελλάδας, ήταν στιγμές ψυχικής ευφορίας, που αναρρίπισαν μια κρυφή φλόγα. Δεν θ’ αρχίσω τα γνωστά και τετριμμένα. Αλλού γράφουν και καλό είναι να ξαναδιαβάζει κανείς για να μην ξεχνά και να ξαναζωντανεύει εκείνη τη σκληρή εποχή. Και ιδιαίτερα οι νέοι άνθρωποι.\nΤο παράδοξο για μένα είναι πως από εκείνον τον κόσμο που δημιούργησε το «έπος», βγήκε και επικράτησε τελικά μια ηγετική τάξη με προσανατολισμό ολότελα και χαμηλότατα χρησιμοθηρικό, ένας κόσμος άδροσος, χωρίς προοπτικές κι ανάσα. Και βέβαια δεν είναι ν’ απορεί κανείς γιατί τα ίδια έχουν συμβεί και σε άλλες χώρες μετά από κοσμοϊστορικά γεγονότα. Μια αναδρομή στο παρελθόν και θα δείτε ότι τη Γαλλική Επανάσταση και τους ναπολεόντειους πολέμους διαδέχτηκε η τάξη των καλοκαθισμένων εισοδηματιών. Και στη Ρωσία, το ίδιο.\nΠού πάμε, ποιοι είμαστε, ποιο είναι το μέλλον μας;;;\nΠαρακολουθώντας τα γεγονότα και σε Ελλάδα και στο εξωτερικό, τα αποτελέσματα είτε της οικονομικής κρίσης είτε της διακυβέρνησης κάποιων χωρών από αντιδραστικά καθεστώτα είτε της πολιτικής των μεγάλων δυνάμεων είτε των φυσικών φαινομένων, αναρωτιέμαι τι αξία έχει η ζωή, τι αντιπροσωπεύει ο άνθρωπος, πώς δικαιώνεται η ύπαρξή του, όταν το παθητικό του επιβαρύνεται με τόσες καταστροφές, με τόσο αίμα, με τόσα αποτρόπαια και εν πολλοίς ακατανόητα εγκλήματα!!!!! Είναι επόμενο να μας κυριεύει φρίκη.\nPosted by Times News at 10:52 AM No comments:\nLabels: Λίθινος Κωστής, Πολιτική\nΠεριττό να.... ξεκοιλιαζόμαστε!!! Όχι άλλες απώλειες....\nΚαι ποιες μας ενδιαφέρουν;\nLabels: Απώλεια, Λιάκου Μαρία\nΤρέχουμε ανάμεσα στα σύννεφα, μέσα στον ουρανό. Γύρω μας ακούγεται ένα βουητό. Είμαστε εμείς που καθόμαστε ήρεμα κι ολόκληρος ο κόσμος σαλεύει ή μήπως είναι μόνο η ατρόμητη φυγή μας; Ζαλίζεσαι;;\nΟ Πορφύρης δεν ζαλίζεται γιατί έχει τα μάτια και τη σκέψη του καρφωμένη σ' ένα και μοναδικό πρόσωπο...\nΘα σε κρατώ σφιχτά κι όταν ο κόσμος χαθεί, όταν το αμάξι μας διλαυθεί η΄σαπίσει μέσα στα σύννεφα, θα κρατιόμαστε σφιχταγκαλιασμένοι και θα πλανιόμαστε μέσα στη σφαιρική αρμονία...\nΈνιωθε ότι παιζόταν ένα έργο κι αυτός ήταν ο κομπάρσος. Η Σόνια ήταν γι’ αυτόν η καθημερινή τροφή, ήταν ένα ζωτικό όργανο από το ίδιο του το σώμα. Παρακολουθούσε από μακριά τη ζωή της. Στηνόταν με τις ώρες στη γειτονιά της, αλλάζοντας κάθε φορά δρόμους και γωνίες κι έβαζε στο μάτι το φούρνο, το μανάβικο κι εκείνο το μίνι μάρκετ που παλιότερα το επισκέπτονταν μαζί. Αναρωτιόταν αν είχε προμήθειες στο σπίτι τόσες ώστε να μη χρειάζεται να βγαίνει κάθε λίγο για ψώνια…\nΤην έβλεπε μονάχα στις φωτογραφίες, που αναρτούσε στο face book. Δεκάδες φωτογραφίες που ήξερε ότι θα προσελκύσουν την περιέργεια των διαδικτυακών φίλων, οι οποίοι καιροφυλακτούσαν να της γράψουν ότι είναι «υπέροχη», «ομορφότερη όσο ποτέ», «μια γλυκιά παρουσία στο φβ», «τι ωραία μάτια», «τι καταπληκτικό χαμόγελο» και άλλα τέτοια που φυσικά τροφοδοτούν τη ματαιοδοξία κάθε γυναίκας κι επόμενο ήταν να βάζουν φωτιά στον συναισθηματικό κόσμο της Σόνιας.\nΩστόσο, η πραγματικότητα για την Σόνια ήταν διαφορετική, αφού όλα όσα της έγραφαν δεν της έκαναν εντύπωση. Έβαζε ένα like για τα μάτια των «φίλων» της κι έδειχνε απλώς να το απολαμβάνει δίχως κάποιες συνέπειες. Περισσότερο ένιωθε να την κατακλύζει μια απέραντη χαρά όταν ξεδίπλωνε τις αναμνήσεις και οι φωτογραφίες αποτελούσαν σταθμούς στη ζωή της, όπως λόγου χάρη οι σπουδές της.\nΤην τελευταία φορά που ήσαν μαζί με τον Πορφύρη, του είχε πει ότι θα λείψει για λίγο καιρό στην Αγγλία κι εκείνος ο κακομοίρης ενώ έβλεπε τη δραστηριότητά της στο φβ, δεν μπορούσε να καταλάβει αν ήταν όντως στο Λονδίνο ή εξακολουθούσε να παραμένει στην Αθήνα. Δεν ήθελε όμως να χαλάσει τον παρηγορητικό της μύθο κι έτσι δεν προσπάθησε καν να κάνει τον ντετέκτιβ. Ήθελε τα πράγματα να εξελιχθούν ομαλά. Όταν πέρασαν περίπου δυο εβδομάδες και σκέφτηκε ότι μάλλον θα είχε επιστρέψει, τότε άρχισε κι αυτός ν’ ανησυχεί, μη τυχόν και τον ξέχασε, ή δεν τον θέλει πια ή και το πιθανότερο μήπως ξανάρχισε να κλείνεται στον εαυτό της, οπότε, άντε ξανά αγώνας ν’ ανοίξει την καρδιά της. Κι αν η Σόνια γύριζε σελίδα, δεν ήταν εύκολο να συμβαδίσει μαζί της.\nΠάντως σήμερα που την είδε ξανά χαμογελαστή, ο νους του με άλματα βρέθηκε στο Παρίσι και είδε τον εαυτό του μαζί με τη Σόνια να κάθονται στο Le Bouquet du Nord, στη rue de Maubeuge. Εκεί άρεσε στη Σόνια γιατί ήθελε να κάνει τη βόλτα της από την Όπερα. Απολάμβανε αυτή την περιοχή. Έπιναν το Café au lait, γιατί το πενήντα τοις εκατό αποβουτυρωμένο γάλα και το πενήντα τοις εκατό μουχλιασμένο κιχώριο δημιουργούσαν μια ψυχοφυσική πραγματικότητα, ανάμεσα σε μια φλυαρία κοινότοπη. Απλώς απολάμβαναν και οι δυο την παρισινή ατμόσφαιρα. Η Σόνια χανόταν στις όπερες που είχε δει στο Λονδίνο. Ο Πορφύρης ούτε που νοιαζόταν για τις όπερες… Την άφηνε να μιλάει, να μιλάει, κι αυτή έδειχνε πραγματικά ότι βρισκόταν αλλού.\nPosted by Times News at 4:11 AM No comments:


Ένα συνηθισμένο πρόβλημα σε όλες τις κατοικημένες περιοχές είναι το φράξιμο των αποχετεύσεων. To πρόβλημα αυτό μπορεί να οφείλεται στη συσώρευση λάσπης, λίπους ή οικοδομικών υλικών, σε ρίζες δέντρων ή ακόμα και σε κακοτεχνίες.\nΓια την απόφραξη μιας αποχέτευσης, ενός αποχετευτικού αγωγού, φρεατίου ή αποχετευτικού δικτύου απαιτείται η επέμβαση μιας σοβαρής και αξιόπιστης εταιρείας που να διαθέτει έμπειρα συνεργεία και σύγχρονο εξοπλισμό. Μια αποφρακτική εταιρεία που πληροί αυτές τις προϋποθέσες θα φέρει σε πέρας τις εργασίες απόφραξης με ταχύτητα και αποτελεσματικότητα.\nΗ ιδανική εταιρεία αποφράξεων καλό είναι να διαθέτει εξοπλισμό τελευταίας τεχνολογίας, προσωπικό με μεγάλη πείρα και επαγγελματισμό και είναι έτοιμη να σας εξυπηρετήσει οποιαδήποτε ώρα του εικοσιτετραώρου, όλες τις μέρες του χρόνου, για οποιαδήποτε εργασία απόφραξης αποχετεύσεων, φρεατίων, αποχετευτικών αγωγών και δικτύων.\nΤα οχήματα αποφρακτικών υπηρεσιών συνήθως εισάγονται από χώρες με υψηλή τεχνολογία, συντηρούνται και – όταν είναι απαραίτητο- ανανεώνονται τακτικά. Αποτελούνται από βυτιοφ0ρα οχήματα διαφόρων μεγεθών, οχήματα με κάμερες βιντεοσκόπησης αποχετευτικών αγωγών, αντλίες αναρρόφησης μεγάλης ισχύος, μηχανήματα διοχέτευσης νερού με υψηλή πίεση κλπ.\nΜε τις αντλήσεις αναρρόφησης γίνονται οι εκκενώσεις βόθρων. Τα βυτιοφόρα οχήματα μεταφέρουν τα λυματα σε χώρους όπου γίνονται βιολογικοί καθαρισμοί. Χάρη στην διαφορά στα μεγέθη των οχημάτων αυτών υπάρχει η δυνατότητα πρόσβασης σε οποιοδήποτε χώρο. Μετά την εκκένωση ενός βόθρου συνιστάται ο καθαρισμός του. Αυτός γίνεται με την διοχέτευση νερού με υψηλή πίεση ή με χημικά αλλά οικολογικά προϊόντα που κάνουν βιολογικό καθρισμό του βόθρου, Οι αντλίες υψηλής πίεσης νερού χρησιμοποιούνται επίσης για τον καθαρισμό βενζινάδικων, πλοίων, δεξαμενών, αντλιοστασίων και γενικότερα μεγάλων επιφανειών (υδροβολές).\nΌσο για τις κάμερες βιντεοσκόπησης αποχετευτικών αγωγών, αποτελούν ένα εξαιρετικό διαγνωστικό εργαλείο που μας δίνει τη δυνατότητα να επεμβαίνουμε ακριβώς στο σημείο που έχει βουλώσει ο αγωγός χωρίς να χρειάζεται να κάνουμε περιττές εργασίες για να επιτύχουμε μία απόφραξη.\nΤην άντληση υδάτων από χώρους που έχουν πλημμυρίσει ύστερα από νεροποντή, αναλαμβάνουν εταιρείες που επεμβαίνουν άμεσα για να αντλήσουν το νερό ή τη λάσπη.\nΟι απολυμάνσεις και οι απεντομώσεις είναι ακόμη ένας χώρος στον οποίο πρέπει να αναφέρεται μια εταιρεία αποφράξεων. Καλό είναι να διαθέτει επιστημονικό προσωπικό με κατάρτιση που χρησιμοποιεί σκευάσματα χαμηλής τοξικότητας, εγκεκριμένα από τον Ε.Ο.Φ.\nΟι υπηρεσίες απόφραξης αποχετεύσεων, φρεατίων, αποχετευτικών αγωγών και δικτύων, καθώς και οι άλλες εργασίες εκκένωσης και καθαρισμού βόθρων, μεταφοράς λυμάτων, υδροβολής, άντλησης υδάτων κλπ. Θα πρέπει να είναι υψηλής ποιότητας και να εκτελούνται σε πολύ σύντομο χρονικό διάστημα μετά από το τηλεφώνημά σας. ΄Οσο για τις τιμές προσοχή να είστε σίγουροι για τις πολύ χαμηλές σε σύγκριση με την ποιότητα των υπηρεσιών που παρέχει μια αποφρακτική εταιρεία.


ggantidis - Insomnia.gr\nΣχετικά με ggantidis\nLOULATRANS άφησε μία Αρνητική αξιολόγηση για τον ggantidis 3 Ιανουαρίου 2013\nfoolfill άφησε μία Θετική αξιολόγηση για τον ggantidis 25 Σεπτεμβρίου 2012\nggantidis απάντησε σε θέμα του ggantidis στο Μπλα Μπλα\nΚαλησπερα, ναι ειναι κοντα στο γηπεδο του Αιγαλεω. Σε απαντηση ποιο πανω ερωτησης, η γυναικα μου θα ασχολειται (ελπιζω) με την ηλεκτρονικη συνταγογραφηση (λογικα) στον 1ο οροφο.\nggantidis δημοσίευσε θέμα στο Μπλα Μπλα\nΚαλησπερα σας, Μετα απο πολλους μηνες αναζητησης, απειρα δοκιμαστικα, "θα σε ειδοποιησουμε" και αλλα τετοια ψεμματακια , η γυναικα μου ειδοποιηθηκε να δουλεψει σε ενα χμμ ιατρικο πολυχωρο. Ομως εδω ξεκινανε τα παραξενα. Η κυρια δουλεια της θα ειναι η ηλεκτρονικη συνταγογραφηση, η διευθετηση ραντεβου, τηλεφωνα κλπ ως γραμματεας στον 1ο οροφο του κτιριου. Ομως ο πολυχωρος αυτος εχει καποιες......ιδιαιτεροτητες. Ειναι ενα τετραοροφο πολυτελης κτισμα. Το ισογειο ειναι ο χωρος υποδοχης, ο 1ος οροφος ειναι ενας χωρος με πολλα κρεβατια, καρδιογραφους, τριπλεξ κλπ, ο 2ος οροφος αποτελε\nggantidis απάντησε σε θέμα του Hal9000 στο Αθλητικά\nΓιατί να το περιγράψει ετσι; Λες και δεν ξέρει ποιος θα πάρει το πρωτάθλημα και φέτος. Φέτος απλά θα χρειαστεί και 5ο ματς για να το πάρει. Όσο παίζει μπατίστ διαμαντίδης και ο ομπραντ είναι στον Παο ο Παναθηναικός θα παίρνει πρωτάθλημα με μαθηματική ακρίβεια. Τόσο απλα Επανάληψη του 1999.\nggantidis απάντησε σε θέμα του The_Edge στο Αθλητικά\nΑν και ανεξάρτητος φίλαθλος θα ήθελα η σειρά να κριθεί στα 5 ματς για το σασπενς αν και δεν το πιστευω. Θεωρω οτι ο ΠΑΟ ευκολα η δυσκολα θα κερδισει αποψε οπως εκανε και τις 2 προηγουμενες φορες που ειχε μειονεκτημα εδρας. Πραγματικα μοιαζει ανικητος στην Ελλαδα. Αν κερδίσει απόψε ο Παο το πρωτάθλημα εχει τελειώσει κατά την γνώμη μου με πιθανότερο σκορ το 3-1 η και το 3-0 υπερ του. Σε αυτη την περιπτωση νομιζω οτι η χρονια κρινετε επιτυχημενη και για τις 2 ομαδες. Θα δειξει. Για να δουμε.


Της απαγορεύει να βγαίνει από το σπίτι χωρίς σουτιέν! - Ειδήσεις Newsit.gr\nNewsit / Lifestyle / Της απαγορεύει να βγαίνει από το σπίτι χωρίς σουτιέν!\nΤης απαγορεύει να βγαίνει από το σπίτι χωρίς σουτιέν!\nΔημοσιεύθηκε: 25.04.2010 | 11:28\nΗ Britney Spears βρίσκεται υπό τον πλήρη έλεγχο του πατέρα της, ακόμα και σε πολύ προσωπικά ζητήματα!\nΗ δημοφιλής τραγουδίστρια όπως μπορούμε πολύ εύκολα να καταλάβουμε από τις φωτογραφίες της, δεν τα πάει πολύ καλά με το… σουτιέν της. Αυτό όμως εξοργίζει τον πατέρα της που έχει αναλάβει τον πλήρη έλεγχο της ενήλικης εδώ και πολλά χρόνια κόρης του.\nΟ Jannie Lynne Spears απαγόρευσε στην κόρη του να κυκλοφορεί δημόσια χωρίς σουτιέν γιατί αυτό χαλάει την εικόνα της. Άνθρωπος του κύκλου τους δηλώνει στην Sun: »Ο πατέρας της Britney της ασκεί απίστευτο έλεγχο σε όλες τις πτυχές της ζωής της».\nΟ καταπιεστικός πατέρας απείλησε με απόλυση των σωματοφύλακα της Britney αν της ξαναεπιτρέψει να κυκλοφορήσει έξω χωρίς σουτιέν. Είναι ακραίος μεν αλλά έχει και τα δίκια του δε. Εξάλλου αυτός είναι ο άνθρωπος που επανέφερε την τραγουδίστρια στον ίσιο δρόμο.


| Barcelona, Ιούλιος 2017: Η Πόλη\nΤρεις μόνο μέρες για τουρισμό, αφού τις υπόλοιπες έπρεπε να είμαι στο συνέδριο. Χρειάζονται πολύ περισσότερες για να γνωρίσεις καλά όσα αυτή η σπουδαία πόλη έχει να σου φανερώσει. Και χρειάζονται εβδομάδες αν θελήσεις να γνωρίσεις τη γη, τις παραλίες και τη ψυχή της υπόλοιπης Καταλονίας (Catalunya). Είναι πολλά αυτά που με εντυπωσίασαν. Τα είδα με θαυμασμό και συχνά με δέος. Πρώτα απ’ όλα η μεγάλη απλωσιά της πόλης. Η αίσθηση ανοιχτοσύνης και απεραντότητας που μεταδίδουν οι φαρδείς δρόμοι και λεωφόροι, τα ψηλά δέντρα και τα πάρκα, η μεγάλη θάλασσα και οι παραλίες της. Η αίσθηση ομορφιάς παντού, στην οποία συμβάλλει σημαντικά η πλήρης απουσία περιττών πινακίδων, επιγραφών και διαφημίσεων. Η αίσθηση γαλήνης και δροσιάς από τα πολλά σιντριβάνια και τις μαρίνες της. Η φιλικότητα της πόλης για τους επισκέπτες και τους κατοίκους της, που μετακινούνται με το θαυμάσιο σύστημα metro και λεωφορείων, αλλά και με teleferic, με αναρριχώμενο τραίνο (‘fonicular’) και με πάρα πολλά ποδήλατα. Η αίσθηση τάξης και νομιμότητας. Όλα τα αγάλματα και οι ανδριάντες ιστορικών προσώπων διατηρούν τα κεφάλια στη θέση τους και δεν υπάρχει ίχνος graffiti στα κτίρια και στα μνημεία. Υπάρχουν βεβαίως διάχυτα τα σημάδια του πόθου για πλήρη ανεξαρτησία (η Καταλονία έχει ήδη αυτονομία και δική της αστυνομία), αλλά ουδεμία περιοχή της πόλης θυμίζει το αίσχος των δικών μας Εξαρχείων. Πάνω απ’ όλα, όμως, εντυπωσιάζουν και υποβάλλουν η πανταχού παρούσα Ιστορία, η Αρχιτεκτονική, η Τέχνη και οι λαμπροί ναοί – εκφράσεις της Πίστης και της λατρείας του Θεού. Στο τέλος της ημέρας, με τα πόδια μισοπρησμένα απ’ το περπάτημα, αναγκάζεσαι να κάνεις μελαγχολικές συγκρίσεις με την Αθήνα και τον Πειραιά.\nΑπ’ τη στιγμή που φτάνεις στο αεροδρόμιο διαπιστώνεις ιδίοις όμμασι ότι στην Καταλονία υπάρχουν δύο ισοδύναμες επίσημες γλώσσες κατοχυρωμένες από το σύνταγμα της χώρας: Spanish (Castilian) και Catalan. Και οι δύο είναι μετεξέλιξη των Λατινικών.\nΛίγο μετά την άφιξή μας το βράδυ της Πέμπτης, βγήκαμε για βόλτα στην περιοχή του\nξενοδοχείου και του συνεδρίου. Εντυπωσιακή\nη αρχιτεκτονική των λίγων ουρανοξυστών. Είναι φανερό ότι οι νέοι αρχιτέκτονες έχουν επηρεαστεί από την παράδοση του κινήματος ‘Modernisme’ (ποικιλία του ‘Art Nouveau’) που γεννήθηκε σ΄ αυτήν την πόλη στο τέλος του 19ου αιώνα.\nΠαρασκευή. Πρώτη επίσκεψη στο ‘Barri Gòtic’, το θρυλικό μεσαιωνικό κέντρο της παλιάς πόλης. Άρχισε ξαφνικά να βρέχει. Βρήκαμε καταφύγιο στο εσωτερικό του ‘Palau del Lloctinent’, που στέγαζε το αρχείο του θρόνου της Αραγονίας. Ένιωσα ότι ζούσα σε ένα παραμύθι. Άρχισα να φωτογραφίζω μανιωδώς. Λατρεύω τα παράθυρα και τις θύρες τον κτιρίων. Λένε πολλά για το κτίριο και για τον δημιουργό του.\nΟ καθεδρικός ναός της πόλης. Συνοδεύεται από πολλά μικρά παρεκκλήσια και μικρά μοναστήρια. Άρχιζε να κτίζεται το 1298, επί Jaume II, και η κύρια πρόσοψη ολοκληρώθηκε το 1913. Χιλιάδες επισκέπτες, νέοι άνθρωποι κυρίως, συνωστίζονται να τον φωτογραφίσουν και να θαυμάσουν τον πανύψηλο γοτθικό θόλο στο εσωτερικό του.\nΟ καθεδρικός ναός της πόλης. Λεπτομέρεια από την κύρια πρόσοψη. Η Ισπανία είναι Χριστιανική χώρα ήδη από την εποχή των όψιμων Ρωμαίων και των Βησιγότθων. Το 77% των κατοίκων σήμερα είναι Καθολικοί (Roman Cαtholics).\nΑνάγλυφο σε τοίχο σε δρομάκι του ‘Barri Gòtic’. Ο θρύλος του Αγίου Γεωργίου που σκοτώνει τον δράκο είναι προσφιλές θέμα της θρησκευτικής παράδοσης της Καταλονίας.\nΚατηφορίζουμε και φτάνουμε στην ‘Plaça de Sant Jaume’ (Πλατεία Αγίου Ιακώβου), που στην αρχαιότητα ήταν η θέση του Ρωμαϊκού Forum. Εδώ, δύο σπουδαία κτίρια το ένα απέναντι στο άλλο. Το ένα είναι αυτό: το μεσαιωνικό Palau de la Generalitat, ή έδρα της κυβέρνησης της Καταλονίας.\nΤο άλλο είναι επίσης όψιμο μεσαιωνικό κτίριο, με νεοκλασική προσθήκη στην πρόσοψη. Είναι το Casa de la Ciutat, το δημαρχιακό μέγαρο της πόλης. Εδώ βλέπουμε να κυματίζουν στην κορυφή του οι σημαίες της Ισπανίας, της Καταλονίας και της Πόλης της Βαρκελώνης.\nΣτη βάση του κτιρίου αυτού δεσπόζει το άγαλμα του βασιλιά της Καταλονίας-Αραγονίας Jaume I (Ιακώβου Α) του Κατακτητή. Η μακρά ηγεμονία του (1213-76) ήταν για την Καταλονία περίοδος μεγάλης ακμής, ευημερίας, επέκτασης και θαλάσσιας κυριαρχίας. Ο ευγενέστατος δημοτικός αστυνομικός στην είσοδο του κτιρίου μας καθοδήγησε με τα άψογα αγγλικά του προς την κατεύθυνση της ιστορικής λεωφόρου La Rambla.\nΚαθόμαστε για παγωμένη μπύρα στη La Rambla. Η ματιά μας ξεκουράζεται στα λεπτά, πανύψηλα πλατάνια που σχηματίζουν κατά τόπους αψίδες. Μπροστά μας μια αδιάκοπη παρέλαση από τουρίστες απ’ όλον τον κόσμο.\nΣε λίγο αρχίζουμε να κατηφορίζουμε προς τη θάλασσα, το υδάτινο μέτωπο της πόλης. Δεν είδα πουθενά σε ολόκληρη την πόλη πινακίδες άλλες από αυτές που βοηθούν στην ανεύρεση τοποθεσιών και τουριστικών αξιοθέατων. Στη σοβαρή αυτή πόλη είναι αδιανόητο να υπάρχουν πινακίδες που σε κατευθύνουν στο Α ιδιωτικό ιατρείο, ή στο Β ιδιωτικό νοσοκομείο, ή στο Γ supermarket, ή στο Δ συνεργείο αυτοκινήτων. Και αυτό συμβάλλει αφάνταστα στην ομορφιά του περιβάλλοντος. Κύριε Καμίνη με ακούτε;..\nΔίπλα στη θάλασσα υψώνεται το ύψους 60 μέτρων μνημείο προς τιμήν του Χριστόφορου Κολόμβου (‘Monument a Colom’). Σχεδιάστηκε για την παγκόσμια εμπορική έκθεση του 1888 και τοποθετήθηκε στο σημείο που ο Κολόμβος πάτησε το πόδι του στη στεριά μετά την επιστροφή του το 1493 από το ταξίδι του στην Καραϊβική. Εκείνη την εποχή, οι Καταλανοί θεωρούσαν ότι ο μεγάλος εξερευνητής ήταν Καταλανός, ενώ στην πραγματικότητα ήταν Ιταλός!\nΛίγο παραπέρα, το κτίριο του παλιού τελωνείου της πόλης…\n…και η μαρίνα ‘Port Vell’. Ολόκληρο τα θαλάσσιο μέτωπο ανακαινίστηκε το 1992 με αφορμή τους Ολυμπιακούς Αγώνες. Τα έργα τα απολαμβάνουν τώρα οι κάτοικοι και οι επισκέπτες της Βαρκελώνης.\nΗ πρόσοψη του Μουσείου της Ιστορίας της Καταλονίας. Κάτω από τις αψίδες υπάρχουν πολλά café με θέα τη μαρίνα.\nΌλο το υδάτινο μέτωπο, από το μνημείο του Κολόμβου μέχρι το Μουσείο, είναι μια μεγάλη επιμήκης πλατεία δίπλα στη θάλασσα. Ένας τόπος ηρεμίας και γαλήνης. Καθαρά παγκάκια στη σκιά των δέντρων. Υπαίθριοι νόμιμοι πωλητές αγαθών.\nΜικρά υπαίθρια μαγαζιά για\ntapas και μπύρα. Πολλά παιδιά. Πολλά σκυλιά. Πολλά δίτροχα και τρίτροχα ποδήλατα. Τα τελευταία (που τα έχω δει και στην Bangkok) είναι ένα είδος οικονομικού ταξί.\nΈνας από τους πολλούς σταθμούς δημόσιων ποδηλάτων. Οι κάτοικοι μπορούν να νοικιάσουν ποδήλατο για τις μετακινήσεις τους για περίπου 60 ευρώ τον χρόνο.\nΣάββατο. Θα περιηγηθούμε την περιοχή που είναι γνωστή ως ‘Eixample’, που σημαίνει «επέκταση». Μετά το 1854, η πόλη άρχισε να επεκτείνεται προς αυτήν την περιοχή και η πλούσια εμπορική elite εξουσιοδότησε τους πιο καινοτόμους αρχιτέκτονες της εποχής να σχεδιάσουν τις κατοικίες τους και τα δημόσια κτίρια. Έτσι, η Βαρκελώνη έχει ίσως τα περισσότερα κτίρια Art Nouveau (εδώ ονομάζεται ‘modernisme’) απ’ όλες τις ευρωπαϊκές πόλεις. Εδώ πλησιάζουμε το περίφημο κτίριο ‘Casa Battló’.\n‘Casa Battló’. Έργο (ανακαίνιση) του Antoni Gaudi, 1906. Tο 2005 ανακηρύχτηκε από την UNESCO τοποθεσία παγκόσμιας κληρονομιάς.\nΣυνεχίζουμε να περπατάμε στον σφύζοντα από ζωή και καταστήματα δρόμο ‘Passeig de Gracia’. Λίγο πιο κάτω συναντάμε την πολυκατοικία 8 ορόφων ‘La Pedrera’ με τη χαρακτηριστική κυματιστή πρόσοψη. Έργο του Antoni Gaudi, 1910.\nΑλλάζουμε κατεύθυνση με σκοπό να φτάσουμε στον ναό ‘Sagrada Família’Βαδίζουμε μέσα από κατάφυτους από πλατάνια, δροσερούς δρόμους. Η διάθεση για ανεξαρτησία της Καταλονίας είναι ολοφάνερη. Η σημαία της ανεξάρτητης Καταλονίας κρέμεται από πολλά μπαλκόνια και παράθυρα τόσο σε αυτή την αστική περιοχή όσο και στις λαϊκές συνοικίες (όπως π.χ. στην La Barceloneta). Υπολογίζεται ότι ένα μεγάλο ποσοστό των κατοίκων επιθυμούν ανεξαρτησία από την Ισπανία.\n‘Platanus x Hispanica’, λεπτομέρεια, οδός ‘Carrer de Provença’. Αυτό το πανέμορφο δέντρο έχει πατρίδα του την Ισπανία, αλλά συναντάται με άλλα ονόματα και σε άλλα μέρη της Ευρώπης και των ΗΠΑ. Στο Λονδίνο είναι γνωστό ως ‘London Plane Tree’. Δεν συνάντησα στη Βαρκελώνη νεραντζιές και μουριές…\n‘Sagrada Família’ (Ιερή Οικογένεια). Ο βασιλικού ρυθμού ημιτελής ναός-έμβλημα της Βαρκελώνης, ο πιο αντισυμβατικός ναός της Ευρώπης. Έργο ζωής του Antoni Gaudi (1852-1926), που έχει ενταφιαστεί στην κρύπτη του ναού. Η αποπεράτωση του ναού ξανάρχισε αμέσως μετά τον εμφύλιο πόλεμο και συνεχίζεται ακόμα.\n‘Sagrada Família’, λεπτομέρεια της «Πρόσοψης του Πάθους».\n‘Sagrada Família’, λεπτομέρεια ενός από τους τρεις πύργους-κωδωνοστάσια.\nΒαδίζουμε με τα πόδια στη λεωφόρο ‘Avinguda de Gaudi’ και φτάνουμε στο πιο εντυπωσιακό νοσοκομείο που έχω αντικρύσει στη ζωή μου, το ‘Hospital de la Santa Creu i de Sant Pau’ (Νοσοκομείο του Αγίου Σταυρού και του Αγίου Παύλου). Έργο του modernista αρχιτέκτονα Domènech i Montaner (1850-1923), 1930 (ολοκληρώθηκε από τον γιο του Pier).\n‘Hospital de la Santa Creu i de Sant Pau’, λεπτομέρεια.\nΝωρίς το βράδυ καταλήγουμε στη γοητευτική La Rambla. Είμαστε τυχεροί. Πέφτουμε σε παρέλαση και χορό από συλλόγους άλλων πόλεων της Καταλονίας. Εδώ, κορίτσια από την Tarragona χορεύουν παραδοσιακούς χορούς.\nΚαταλήγουμε πλούσιοι σε εικόνες και εμπειρίες στη πλατεία την Καταλονίας (‘Plaça de Catalunya’). Ο νους και η ψυχή μας ξεκουράζονται χαζεύοντας τα σιντριβάνια, τα αγάλματα και τα μικρά παιδιά που παίζουν.\nΔευτέρα, ώρα 8 το βράδυ. Ο κόσμος απολαμβάνει μια από τις πολλές δημόσιες και καλά οργανωμένες πλαζ. Πηγαίνουν εκεί περπατώντας ή με το ποδήλατο. Υπάρχουν ακόμα και περιφραγμένες περιοχές στην πλαζ για όσους θέλουν να κάνουν μπάνιο και οι σκύλοι τους… Από μια τέτοια παραλία της Βαρκελώνης ξεκίνησε το 1571 η ναυαρχίδα ‘Real’ του Don Juan της Αυστρίας, που οδήγησε τους στόλους της Δύσης στην ιστορική ναυτική νίκη εναντίον των Τούρκων κοντά στη Ναύπακτο (Lepanto).\nΠαρασκευή βράδυ, πάλι στο ‘Barri Gòtic’, το θρυλικό μεσαιωνικό κέντρο της παλιάς πόλης. Εδώ, το ‘Palau Reial’ (Βασιλικό Παλάτι) στην πλατεία Plaça del Rei’, όπου o Κολόμβος έτυχε θριαμβευτικής δημόσιας υποδοχής το 1493 από τους τότε μονάρχες της Ισπανίας (ο γάμος του Fernando II της Καταλονίας-Αραγονίας με τη Βασίλισσα Isabel της Καστίλης είχε οδηγήσει το 1479 στην ενωμένη Καθολική Ισπανία). Στο ίδιο κτίριο είχε στεγαστεί η Ιερά Εξέταση. Σήμερα στεγάζει το Μουσείο της Ιστορίας της Βαρκελώνης. Το πιο εντυπωσιακό στοιχείο του μουσείου είναι η μεγαλύτερη και πιο πλήρης υπόγεια συλλογή Ρωμαϊκών ερειπίων του κόσμου. Το 1931, ανακαλύφτηκε εδώ η Ρωμαϊκή Βαρκελώνη (Barcino).\n‘Palau Reial’, λεπτομέρεια.\n‘Palau Reial’. Το εκπληκτικά καλά διατηρημένο παρεκκλήσιο της Αγίας Αγάθης, κτισμένο εντός Palau Reial’ του Ρωμαϊκού τείχους το 1466.\nΣάββατο πρωί, φτάνουμε με αναρριχώμενο τραίνο στον κατάφυτο λόφο Montjuïc. Βαδίζουμε ανάμεσα σε πάρκα, θάμνους και δέντρα και φτάνουμε στο ‘Fundació Joan Miró’. Εδώ: Joan Miró (1893-1983), ‘woman and birds at sunrise’, 1946\nJoan Miró (1893-1983), ‘May 1968’, 1973\nΠερπατάμε γύρω-γύρω στον λόφο. Όλα τα πεζοδρόμια στη Βαρκελώνη έχουν φαρδιές ράμπες μήκους το λιγότερο 4 μέτρων, ώστε να μπορούν να έχουν αμέσως πρόσβαση δημόσια οχήματα. Α ναι, και κάτι άλλο. Σε ολόκληρη τη Βαρκελώνη, δεν είδα πουθενά στα πεζοδρόμια τις κίτρινες πλάκες για τους τυφλούς…\nΤο επιβλητικό κτίριο ‘Palau Nacional’ κτίστηκε το 1929 για την Διεθνή Έκθεση. Από το 1934, στεγάζει το ‘Museu Nacional d’Art de Catalunya’ που φιλοξενεί τα πιο σημαντικά έργα τέχνης της πόλης των τελευταίων 1000 ετών.\nPalau Nacional. Νερά, νερά, νερά.\nΗ κάθοδος από τον λόφο εδώ γίνεται με τεράστιες υπαίθριες κυλιόμενες σκάλες (escalators)!\n‘Palau Nacional’, Νερά, νερά, νερά. Κύριε Καμίνη με ακούτε;..


Μποτίλια Στον Άνεμο: Φρίντριχ Ένγκελς: Η καταγωγή της εργατικής τάξης\nΦρίντριχ Ένγκελς (Friedrich Engels)\n28 Νοεμβρίου 1820, Βούπερταλ, Γερμανία\n5 Αυγούστου 1895, Λονδίνο, Ηνωμένο Βασίλειο\nΣχέδιο, Μπάμπης Ζαφειράτος, 28.XI.2015 (Μελάνι, 29 χ 21 εκ.)\n28 Νοεμβρίου 1820\nΓεννιέται ο Φρίντριχ Ένγκελς\nΕπειδή το κράτος δημιουργήθηκε από την ανάγκη να χαλιναγωγούνται οι ταξικές αντιθέσεις, και επειδή ταυτόχρονα γεννήθηκε μέσα στη σύγκρουση αυτών των τάξεων, είναι κατά κανόνα κράτος της πιο ισχυρής, οικονομικά κυρίαρχης τάξης, που με τη βοήθεια του κράτους γίνεται και πολιτικά κυρίαρχη τάξη, και έτσι αποκτάει νέα μέσα για την κατάπνιξη και την εκμετάλλευση της καταπιεζόμενης τάξης.\nΔεν χρειάστηκε πια πολύς καιρός ώσπου να ανακαλυφθεί η μεγάλη «αλήθεια» ότι, δηλαδή, και ο άνθρωπος μπορεί να γίνει εμπόρευμα, ότι η ανθρώπινη δύναμη μπορεί να ανταλλαχθεί και να χρησιμοποιηθεί με όφελος, όταν μετατραπεί ο άνθρωπος σε δούλο.\nΜόλις οι άνθρωποι άρχισαν ν' ανταλλάσσουν, άρχισαν κιόλας ν' ανταλλάσσονται κι οι ίδιοι. Το ενεργητικό έγινε παθητικό, είτε το ήθελαν είτε δεν το ήθελαν οι άνθρωποι.\nΜε τη δουλεία, που στον πολιτισμό απέκτησε την πιο πλήρη ανάπτυξή της, έγινε η πρώτη μεγάλη διάσπαση της κοινωνίας σε μια τάξη που ασκεί εκμετάλλευση και σε μια τάξη που δέχεται εκμετάλλευση. Αυτή η διάσπαση διατηρήθηκε σ' όλη την περίοδο του πολιτισμού. Η δουλεία είναι η πρώτη μορφή της εκμετάλλευσης, που χαρακτηρίζει τον αρχαίο κόσμο. Την ακολουθεί η δουλοπαροικία στο μεσαίωνα και η μισθωτή εργασία στη νεότερη εποχή. Αυτές είναι οι τρεις μεγάλες μορφές της υποδούλωσης που χαρακτηρίζουν τις τρεις μεγάλες εποχές του πολιτισμού. Τις τρεις αυτές εποχές τις συνοδεύει πάντα η δουλεία, στην αρχή η ανοιχτή και τελευταία η καλυμμένη.\nΦρίντριχ Ένγκελς, Η Καταγωγή της Οικογένειας, της Ατομικής Ιδιοκτησίας και του Κράτους (1884)\nΦρίντριχ Ένγκελς. Kορυφαία θεωρητικοπολιτική μορφή του παγκόσμιου εργατικού, επαναστατικού και κομμουνιστικού κινήματος.\nΟ Ενγκελς ασχολήθηκε ιδιαίτερα με τη θεμελίωση και την τεκμηρίωση της υλιστικής διαλεκτικής, αντιμετωπίζοντας πλήθος θεωρητικών προβλημάτων και αναλαμβάνοντας να αντικρούσει τις αντιεπιστημονικές απόψεις της ιδεαλιστικής φιλοσοφίας. Ανάμεσα στα πολλά έργα του που ξεχώρισαν, το «Αντι- Ντύρινγκ», «Η Καταγωγή της Οικογένειας, της Ατομικής Ιδιοκτησίας και του Κράτους», «Ουτοπικός και Επιστημονικός Σοσιαλισμός», «Για το Ζήτημα της Κατοικίας» και άλλα.\nΚαι από Μποτίλια Ένγκελς (6)\nΕτικέτες Ένγκελς, Ζαφειράτος, Ιστορία, Κομμουνισμός, Κομμουνιστές, Οικονομία, Φιλοσοφία Αναρτήθηκε από Φτερο στο Πελαγο στις 3:07 μ.μ.\nΕΛΔΥΚ ΑΣΚΗΣΕΙΣ ΑΝΤΙ ΓΙΑ ΑΔΕΙΑ: μετά τη Φυλάκιση λόγω Κορονοιού έρχεται η εξόντωση λόγω Πολεμοκαπηλίας! - *ΕΠΙΣΤΟΛΗ ΚΑΤΑΓΓΕΛΙΑΣ* Μετά από 2.5 μήνες φυλακισμένοι από στρατόπεδο σε στρατόπεδο και καραντίνα σε καραντίνα χωρίς να έχουμε δει τους δικούς μας ή να πάμε...\nΗΠΑ: Ξεφεύγει η κατάσταση! - Νέος θάνατος Αφροαμερικανού από αστυνομικά πυρά (φωτο & βίντεο) - *Στρατός με βαρύ οπλισμό στην Ουάσινγκτον - Χαμός και πάλι έξω από τον Λευκό Οίκο * *Ακόμα ένας Αφροαμερικανός έπεσε νεκρός από αστυνομικά στις ΗΠΑ, αφού ...\nΑντιλαϊκές ανατροπές διαρκείας... - *Εχουν ή δεν έχουν μνημόνια τα πακέτα* που θα εγκρίνει η ΕΕ για τα κράτη - μέλη, μεταξύ αυτών και η Ελλάδα; Αυτό είναι το νέο επεισόδιο στην αντιπαράθεση ...\nΟι λαοί μπορούν και πρέπει να αναπνεύσουν! - [image: kne george floyd 3 2]Πρωτόγνωρες οι εικόνες που μας έρχονται από τις ΗΠΑ: Οι μαζικές κινητοποιήσεις συνιστούν ένα δικαιολογημένο ξέσπασμα οργής, ...


ΚΛΕΙΤΩΡ: «Επικήδειες» σκέψεις για τον φαρμακοποιό Δ. Χριστούλα\nΑνώνυμος Απριλίου 19, 2012 8:47 μ.μ.\nΦρικτό και άνανδρο το κειμενάκι\nο δείμος του πολίτη Απριλίου 20, 2012 11:16 π.μ.\nΔεν είναι έτσι ακριβώς. Δεν ξέρω το ΘΛ (πού γράφει, ποιος είναι;), αλλά το κείμενο πάσχει επειδή ουσιαστικά προτρέπει σε ένοπλο χτύπημα όχι επαναστατική πράξη, αλλά ως πράξη αξιοπρέπειας...\nΚλείτωρ Απριλίου 20, 2012 2:19 μ.μ.\nδεδομένου δε πως ο εν λόγω αυτόχειρας μια χαρά τα πέρναγε τότε αν έπρατε και ό,τι λέει το κείμενο απλώς θα είχαμε κι εδώ εναν Μπρέιβικ. Ήταν ψυχοπαθής κι όχι απελπισμένος κι ευττυχώς πυροβόλησε το κεφάλι του αντί το δικό μου.\nο δείμος του πολίτη Απριλίου 20, 2012 3:52 μ.μ.\nΠώς τον ορίζεις, ρε φίλε, ως ψυχοπαθή; Έχεις κάποια γνωμάτευση; Και γιατί τον παρομοιάζεις με ένα φαφίστα αφού έκανε μόνος του την επιλογή του;\nΥπόψη ότι για μένα δεν είναι ήρωας. Αλλά όταν έχουμε τόσους νεκρούς ή τόσους ανθρώπους που αποπειρώνται (2 κάθε μέρα αναλογικά) να αυτοκτονήσουν, η πράξη του συνταξιούχου μας ενοχλεί; Γιατί να μην αναζητήσουμε τα αίτια της ενίσχυσης της αυτοκτονικότητας;\nΚλείτωρ Απριλίου 22, 2012 11:14 π.μ.\nΠως τον ορίζω ως ψυχοπαθή; Θα σου πω. Όταν ένας άνθρωπος παίρνει σύνταξη υπερτριπλάσια του βασικού μισθού, έχει δικό του σπίτι τα παιδιά του τα μεγάλωσε και είναι υγιή κι αυτάρκη αλλά παρόλα αυτά μια ωραία μέρα τινάζει τα μυαλά του στον αέρα προλητπικά, για να ΜΗΝ πεινάσει όπως έγραψε, ε τότε αυτός είναι ψυχοπαθής. Διότι αν δεν είναι ψυχοπαθής τότε τι πρέπει να κάνουν οι νέοι που δουλεύουν για 500 ευρώ ή οι άνεργοι και οι ανασφάλιστοι; Και να τον κυνηγούσε και κανείς…; Να λεγα πως τον κυνηγούσε η ΕΣΑ, να ‘λεγα πως έχουμε δικτατορία και ούτε να μιλήσει δεν μπορούσε να το καταλάβω πως αυτοκτόνησε διότι δεν άντεξε την καταπίεση αλλά να αυτοκτονήσει ότνας καλοπληρωμένος με εκλεγμένη κυβέρνηση και (κυρίως) ν’ αυτοκτονήσει προληπτικά (για να μην…) ε αυτό είναι ψυχοπάθεια. Καραντι ψυχοπάθεια. Ξέρεις φίλε Δείμε, οι ευπαθείς ομάδες (παιδιά, υπερήλικες, ασθενείς κλπ) επηρεάζονται πολύ ευκολότερα και πολύ εντονότερα από την περιβάλλουσα ψυχολογία της μάζας και κάπου εκεί πρέπει να ψάξουμε να βρούμε τις αφορμές της εν λόγω αυτοκτονίας διότι η αιτία είναι προφανέστατη. Ο άνθρωπος είχε ψυχολογικά προβλήματα (και δεν είναι ο μόνος) κι έχρηζε ιατρικής παρακολούθησης.\nο δείμος του πολίτη Απριλίου 22, 2012 8:02 μ.μ.\nΤην άποψή μου την έχω καταθέσει ήδη. Αν θες μπορείς να δεις του δύο συνδέσμους που έδωσα πιο κάτω στο Θοδωρή (αν έχασες χρονικά τις δύο αυτές αναρτήσεις).\nΑνώνυμος Απριλίου 21, 2012 11:21 π.μ.\nΔείμε γιατί διαχωρίζεις την επαναστατική πράξη από την πράξη αξιοπρέπειας;\nΘ.Λ. (Θοδωρής Λαμπρόπουλος)\nο δείμος του πολίτη Απριλίου 22, 2012 8:00 μ.μ.\nΘοδωρή είμαι ο τελευταίος που θα τη διαχωρίσει, όπως μπορείς να δεις κι εδώ ή εδώ\nΑνώνυμος Απριλίου 21, 2012 11:31 π.μ.\nΚλείτωρ, σίγουρα ήταν ψυχοπαθής. Αυτό φαίνεται και από τον τρόπο που "αντέδρασε".\nΑλλά αυτό που ήθελα να δείξω ήταν η πανηλίθια ηρωωοποίηση-εξιδανίκευση-μαρτυροποίηση του από τα χριστιανικώς διαπαιδαγωγημένα ποίμνια, που παριστάνουν τους "αγανακτισμένους" στην πλατεία Συντάγματος.\nΚλείτωρ Απριλίου 22, 2012 11:17 π.μ.\nευτυχώς όμως που η ψυχοπάθεια δεν του βγήκε "αγωνιστικά" να κυνηγάει τον κ΄σομο με το πιστόλι στην πλατεία! Διότι φίλε η ψυχοπάθεια δεν κάνει διακρίσεις σε χριστιαναθρεμένους και μη. Το πως θ' αντιδράσει ένας ψυχοπαθής είναι ζαριά και είναι να μην σου κάτσει!


Φόνος πέντε αστέρων, της Έλενας Ακρίτα | τοβιβλίο.net\nΦόνος πέντε αστέρων, της Έλενας Ακρίτα\nΕκδόσεις ΔΙΟΠΤΡΑ | Έλενα Ακρίτα | Πάνος Τουρλής\nΠαραδέχομαι ότι έχω πολλά αδιάβαστα από τις εκδόσεις Διόπτρα και αγωνίζομαι να κατέβει η στοίβα ΟΛΩΝ αυτών των σιωπηλών φίλων εν γένει, όμως όταν έμαθα ότι η κυρία Ακρίτα θα κυκλοφορήσει αστυνομικό μυθιστόρημα δεν αντιστάθηκα καθόλου. Πήρα το βιβλίο και το ξεκίνησα. Μεγάλο λάθος: ήταν νύχτα και η επόμενη ήταν εργάσιμη μέρα. Εξαφανίστηκα για σχεδόν δώδεκα ώρες, αδιαφορώντας για τους ερευνητές στη βιβλιοθήκη που δουλεύω, για το άδειο μου στομάχι, για τους γονείς που ψάχνανε στον τηλεφωνικό κατάλογο στο γράμμα Ξ (Ξεματιάστρες). Γι’ αυτό λοιπόν, θερμή παράκληση ΜΗΝ ξεκινήσετε το μυθιστόρημα καθημερινή (εκτός κι αν πήρατε άδεια), Σαββατοκύριακο (εκτός κι αν παρκάρατε τα παιδιά στα πεθερικά), σε ταξίδι (εκτός κι αν πηγαίνετε με γάιδαρο) ή ακόμη χειρότερα τη νύχτα. Είχα χάσει τον ύπνο μου, δύο στάσεις λεωφορείου και κάτι γραμμάρια από την αφαγία, όπως προείπα.\nΤο βράδυ της 17ης Δεκεμβρίου 2014 ο πάμπλουτος επιχειρηματίας Γιάννος Ασλάνογλου βρίσκεται νεκρός και οι ενδείξεις δείχνουν έμφραγμα του μυοκαρδίου. Είναι αλήθεια όμως έτσι ή πρόκειται για ένα ύπουλο δηλητήριο που έκοβε τσάρκες στον οργανισμό του; Τι αντίκτυπο θα έχει αυτό στην αυτοκρατορία του τουρισμού που ο ίδιος έχτισε; Ποιος τον σκότωσε; Γιατί τώρα, δέκα ακριβώς χρόνια μετά τον θάνατο της μικρότερής του κόρης που πνίγηκε στη Στυμφαλία;\n«Αμέσως μετά, μια κούπα με ζεστό καφέ, σαν για να τους κάνει παρέα, σκάει σαν κύμα στο χαλί. Λεκές! Ορισμένοι θα έβλεπαν τη σκηνή με φρίκη και αποτροπιασμό, πρωτίστως η κυρία Μοιραράκη. Το χαλί Ταμπρίζ μπροστά από το κρεβάτι ήταν υφασμένο στο Ιράν από ταπητουργό, που οι πρόγονοί του για είκοσι γενιές έπλεκαν χαλιά με την αξεπέραστη υπομονή της Ανατολής…Κάποιος που γνώριζε τα φαρσί θα μπορούσε να διαβάσει τους όμορφους στίχους του αρχαίου Πέρση ποιητή Χαβέζ…Φυσικά κάποιος χέστηκε για τους στίχους του Χαβέζ, μπροστά στον λεκέ σε χαλί 27.000 ευρώ» (σελ. 15-16).\nΌταν ξεκινάει έτσι ένα αστυνομικό μυθιστόρημα, δεν μπορείς να αντισταθείς και να μην κλείσεις ό,τι σε ενοχλεί σε οποιοδήποτε κελάρι υπάρχει κοντά σου. Η καυστική ματιά της Έλενας Ακρίτα παντρεύτηκε το διεισδυτικό βλέμμα της Αγκάθα Κρίστι κι έτσι γεννήθηκε ο Φόνος πέντε αστέρων! Ένα υπέροχο κείμενο, με λίγους πρωταγωνιστές, χωρίς περιττές σκέψεις και χωρίς σκηνές που γράφτηκαν για να γεμίσουν οι σελίδες, με κλιμακωτή αγωνία και φυσικά ανατροπές. Η συγγραφέας διάλεξε με μαεστρία τους χαρακτήρες της, ανθρώπους που ζουν στη Φιλοθέη, ανθρωπάκια που γεμίζουν τα καταγώγια του Μεταξουργείου. Αληθινοί, υπαρκτοί, γνώριμοι, όχι όμως και διάφανοι, γιατί κάποιος από αυτούς έκανε έναν φόνο.\nΤην εξιχνίαση αναλαμβάνει να κάνει η δημοσιογράφος Ελσινόρη-Παρασκευή Χατζή, παιδική φίλη της Σόνιας Ασλάνογλου, κόρης του θύματος: «Τη λένε Ελσινόρη Χατζή. Μη σου τύχει. Ο κύριος Κώστας και η κυρία Νατάσα, οι γονείς της, τη συνέλαβαν στο ταξίδι του μέλιτος στα σκανδιναβικά φιόρδ. Την τρίτη ημέρα συγκεκριμένα, σε ένα μικρό στενό πέρασμα, όπου μια λωρίδα νερού χωρίζει τη Δανία από τη Σουηδία, επισκέφτηκαν το κάστρο της Ελσινόρης» (σελ. 22). Η Ελσινόρη (Νόρα) και η Σόνια μεγάλωσαν μαζί και έγιναν αυτοκόλλητες, ακριβώς όπως οι πατεράδες τους, ο Θεός σχωρέστον πια Γιάννος Ασλάνογλου και ο Κώστας Χατζής, εκπεπτωκός βιοτέχνης ενδυμάτων.\nΤην κυρία Έλενα Ακρίτα την παρακολουθώ αρκετό καιρό, από το αγαπημένο μου «Εις θάνατον» μέχρι το ατμοσφαιρικό «Με θέα στο πέλαγο». Με διακεκριμένη ανάμειξη και σε καθημερινές σειρές που προσφέρουν πολλά περισσότερα στον τηλεθεατή από τις σημερινές, με υπέροχη γλαφυρή πένα και διορατικότητα στα χρονογραφήματά της, η κυρία Ακρίτα είναι ο Τσιφόρος της εποχής μας. Κι όμως, δεν παύει να μας εκπλήσσει, γιατί αυτό το μυαλό που έχει, άνετα μπορεί να γραφτεί για επίδομα πολυτέκνων, αφού γεννάει συνέχεια! Όταν έμαθα λοιπόν ότι γράφει αστυνομικό μυθιστόρημα, είπα ότι το έχει. Και δε με διέψευσε! Χωρίς να το κάνει ελαφρολαϊκό, χωρίς να το βαραίνει με πολύπλοκες καταστάσεις και πολλά ονόματα, έγραψε ένα συναρπαστικό κείμενο που θα ικανοποιήσει κάθε αναγνώστη.\nΗ ένταση και η αγωνία κλιμακώνονται από σελίδα σε σελίδα. Μαζί με την Ελσινόρη (μη σου τύχει) παρακολουθούμε τα πρόσωπα της οικογένειας Ασλάνογλου, το υπηρετικό προσωπικό, τον δικηγόρο της οικογένειας και άλλους. Η αφήγηση εναλλάσσεται από πρωτοπρόσωπη σε τριτοπρόσωπη, χωρίς όμως να κουράζει ή να προκαλεί δυσυφορία. Ο Γιάννος Ασλάνογλου είχε παντρευτεί δύο φορές, την Αμερικάνα Τζέσικα, με την οποία απέκτησε τη Σόνια και τον Νίκο (μάνα και γιος έμειναν μόνιμα στην Αμερική μετά το διαζύγιο) και τη Λίλιαν, με την οποία απέκτησαν τον Δημητράκη και το κοριτσάκι που χάθηκε δέκα χρόνια πριν, στη Στυμφαλία. Αγαπημένοι μου χαρακτήρες: η μητριά και καπάτσα Λίλιαν (Ευαγγελία), που φοράει παπούτσια Μανόλο Μπλάνκο και λατρεύει την τελετή έναρξης των Ολυμπιακών Αγώνων που διοργάνωσε ο Δημήτρης Παπανικολάου, και ο ομοφυλόφιλος Νικ, μόνο και μόνο επειδή συνέχεια ακούμε γι’ αυτόν, όμως δεν τον βλέπουμε ποτέ να βγαίνει στο προσκήνιο! Είναι τόσο καταλυτική η παρουσία του παρ’ όλ’ αυτά που τον λάτρεψα ως επιλογή, είναι ο λεγόμενος αφανής ήρωας.\nΤο μυθιστόρημα το συνιστώ ανεπιφύλακτα. Δεν το έγραψε η συγγραφέας εκμεταλλευόμενη το όνομά της ώστε να κοροϊδέψει τον αναγνώστη (Είμαι η Ακρίτα, δε χρειάζεται να κάνω κάτι άλλο στη ζωή μου, πάρτε κι ένα αστυνομικό και δοξάστε με κι άλλο)! Όχι! Είναι ένα δουλεμένο, καλογραμμένο, καλοκουρδισμένο κείμενο, πιστό στον στόχο του και τον σκοπό του, ενορχηστρωμένο από επαγγελματία άνθρωπο του λόγου και δε μένει παρά να το ξεκινήσετε! Κι όσο οι σελίδες λιγοστεύουν σαν τα πέταλα του τριαντάφυλλου «Πολικός Αστέρας» που μαραίνεται, τόσο θα κρατάτε και περισσότερο την αναπνοή σας!\n«Το μόνο που σκέφτηκε ο πατέρας μου για να αντιμετωπίσει τη θυελλώδη κατάσταση ήταν να με στείλει σε έναν ακόμα παιδοψυχίατρο, που ό,τι δεν καταλάβαινε από πόνο και μοναξιά, το βάφτιζε «διαταραχή»…Η εξειδίκευσή του ήταν να αποκοιμίζει τις έτσι κι αλλιώς νυσταλέες συνειδήσεις των γονέων βορείων προαστίων: δεν φταίνε αυτοί, αλίμονο. Η διαταραχή φταίει» (σελ. 75).\n«Ένα από τα πράγματα που είχε μάθει στο ρεπορτάζ η Ελσινόρη ήταν ότι, αν ακολουθήσεις τα ίχνη σε ένα έγκλημα, θα φτάσεις στον ένοχο. Αλλά ακολούθα τα χρήματα και τότε δεν ξέρεις μέχρι πού μπορείς να φτάσεις» (σελ. 208).\n«Ο Παπάζογλου δεν ήταν παρά μια ξεθωριασμένη σβούρα που στριφογύριζε γύρω από τον Γιάννο Ασλάνογλου. Αυτός ήταν ο μοναδικός λόγος ύπαρξής του» (σελ. 217).\nΛέναΜαυρουδή Μούλιου\tστο 02/11/2015 σε 8:41 πμ\nTην Ακρίτα την διαβάζω από τότε που πρωτοέγραψε στον ΤΑΧΥΔΡΌΜΟ.Δεν θυμάμαι δε να είπα ποτέ ότι ένα κείμενό της με κούρασε.Από τότε μέχρι σήμερα τα γραφτά της είναι γεμάτα δροσιά και χιούμορ, ατέλειωτο και ασύγκριτο χιούμορ.Την διαβάζεις και ανοίγει η ψυχή σου βρε παιδί μου . Η γυναίκα είναι τέλεια με ό,τι και αν καταπιαστεί. Είναι ευλογημένη. Να είναι καλά.\nΔημήτρης Κ.\tστο 02/11/2015 σε 5:54 μμ\nΤο βιβλίο είναι όντως εξαιρετικό. Δεν έχω συναντήσει ποτέ ξανά τέτοια πλοκή και κλιμάκωση που πραγματικά σε κάνουν -ειδικά όσο προχωράς στο τέλος- να μην μπορείς να το αφήσεις. Οι τελευταίες σελίδες φεύγουν χωρίς ανάσα με μια κινηματογραφική περιγραφή που σίγουρα θα θυμάμαι για καιρό. Πολύ καλογραμμένο με μεγάλη προσοχή στις λεπτομέρειες.


Βιοχημικός - Λύθηκε το μυστήριο της μοιραίας ομίχλης στο Λονδίνο του 1952\nΛύθηκε το μυστήριο της μοιραίας ομίχλης στο Λονδίνο του 1952\nΤο Λονδίνο είναι συνηθισμένο στην ομίχλη και τη συννεφιά. Όμως το Δεκέμβριο του 1952 η ομίχλη πήρε μία ακραία τροπή και έγινε θανατηφόρα.\n5 μόλις μέρες αφού εμφανίστηκε σκότωσε 4.000 ανθρώπους και έστειλε στο νοσοκομείο άλλους 150.000 με λοίμωξη του αναπνευστικού συστήματος. Ενώ συνολικά υπολογίζεται ότι σκότωσε 12.000 ανθρώπους και χιλιάδες ζώα.\nΤι έκανε την ομίχλη τόσο όξινη και θανατηφόρο;\nΤα θειικά άλατα (sulfates) ήταν αυτά που έκαναν την ομίχλη πυκνή, δύσοσμη και τοξική. Γενικά, η ομίχλη του Λονδίνου οφείλεται στο διοξείδιο του θείου που απελευθερώνεται από την καύση κακής ποιότητας μαλακών πηγών άνθρακα στα τζάκια των σπιτιών, στις βιομηχανίες και στις μονάδες παραγωγής πυρηνικής ενέργειας. Για κάποιο λόγο, που δεν έχει ακόμη διευκρινηστεί πλήρως, το διοξείδιο του αζώτου, ένα άλλο παραπροϊόν της καύσης ανθρακα που όμως και αυτό βρίσκεται φυσιολογικά στην ομίχλη, διευκόλυνε τη μετατροπή του διοξειδίου του θείου σε θειικό οξύ.\nΑπό τη μετατροπή του διοξειδίου του θείου σε θειικό οξύ σχηματίζονται όξινα σωματίδια. Η ομίχη, όπως συμβαίνει φυσικά, αποτελείται από μεγαλύτερα σωματίδια διάστασης αρκετών δεκάδων μικρόμετρων οπότε το οξύ που σχηματίζεται διαλύεται. Καθώς αυτά τα μεγαλύτερα σωματίδια εξατμίζονταν, έμεναν στην ομίχλη τα μικρότερα που έπεφταν σε όλη την πόλη.\nΚάτι παρόμοιο συμβαίνει τώρα σε πολλές Ασιατικές πόλεις με ταχείς ρυθμούς βιομηχανοποίησης.\nΠολλές από αυτές είναι Κινεζικές, όπως το Πεκίνο και η Σιάν. Ευτυχώς, τα υψηλά επίπεδα αμμωνίας από την εκτεταμένη χρήση λιπασμάτων και την κυκλοφοριακή ρύπανση, αδρανοποιούν τα σωματίδια, αποφεύγοντας την μετατροπή του διοξειδίου του θείου σε θειικό οξύ. Οπότε η ομίχλη δεν είναι τόσο όξινη αν και παραμένει ένα βαρύ κοκτέιλ διοξειδίου του θείου και διοξειδίου του αζώτου.\nΕπομένως, αυτό που πρέπει να κάνει η Κίνα είναι να μειώσει τις εκπομπές οξειδίων του αζώτου και αμμωνίας για να αποτρέψει το σχηματισμό θειικού οξέος.\nWang, G., Zhang, R., Gomez, M. E., Yang, L., Zamora, M. L., Hu, M., ... & Li, J. (2016). Persistent sulfate formation from London Fog to Chinese haze. Proceedings of the National Academy of Sciences, 201616540.\nΜνήμες flash από χημικες ενώσεις\nPiccadilly Circus in Pea-Soup Fog, 1952, by unknown photographer. / Wikipedia Commons


Χλοοκοπτικα. Χλοοκοπτικα ηλεκτρικα και χλοοκοπτικο βενζινης - Στρίγκος Αθανάσιος & Σταύρος & ΣΙΑ ΙΚΕ\nΘΑΜΝΟΚΟΠΤΙΚΑ Υπάρχουν 110 προϊόντα.\nNAKAYAMA - PB4300 Θαμνοκοπτικό Βενζίνης 1.70Hp PB4300 Θαμνοκοπτικό Βενζίνης 1.70Hp + ΔΩΡΟ!\nBLACK & DECKER - BESTA530CM 3 σε 1 Μηχανή Φινιρίσματος BESTA530CM 3 σε 1 Μηχανή Φινιρίσματος + ΔΩΡΟ!\nBLACK & DECKER - STC1820PC Μηχανή φινιρίσματος 18 V λιθίου 28 cm STC1820PC Μηχανή φινιρίσματος 18 V λιθίου 28 cm + ΔΩΡΟ!\nBOSCH ΚΗΠΟΣ - ART 30+ (2 Καρούλια) Ηλεκτρικό Χλοοκοπτικό Μεσηνέζας 550W ART 30+ (2 Καρούλια) Ηλεκτρικό Χλοοκοπτικό Μεσηνέζας 550W + ΔΩΡΟ!\nOLEO-MAC - TR 91 E Θαμνοκοπτικό 850 W + Σύστημα Κοπής και Εξάρτυσης TR 91 E Θαμνοκοπτικό 850 W + Σύστημα Κοπής και Εξάρτυσης + ΔΩΡΟ!\nKRAFT - CG330B Θαμνοκοπτικό Βενζίνης CG330B Θαμνοκοπτικό Βενζίνης\nKRAFT - CG520B Θαμνοκοπτικό Βενζίνης CG520B Θαμνοκοπτικό Βενζίνης\nAL-KO - BC1200E Θαμνοκοπτικό Ηλεκτρικό 1200W BC1200E Θαμνοκοπτικό Ηλεκτρικό 1200W + ΔΩΡΟ!\nKRAFT - 691024 Θαμνοκοπτικό Βενζινοκίνητο 52 cc 691024 Θαμνοκοπτικό Βενζινοκίνητο 52 cc\nBOSCH ΚΗΠΟΣ - ART 35 Ηλεκτρικό Θαμνοκοπτικό 600W ART 35 Ηλεκτρικό Θαμνοκοπτικό 600W + ΔΩΡΟ!\nBOSCH ΚΗΠΟΣ - EasyGrassCut 12-230 Χλοοκοπτικό Μεσηνέζας Μπαταρίας EasyGrassCut 12-230 Χλοοκοπτικό Μεσηνέζας Μπαταρίας + ΔΩΡΟ!\nKRAFT - Θαμνοκοπτικά Βενζίνης Διαιρούμενου Άξονα 52cc 3.0Hp Θαμνοκοπτικά Βενζίνης Διαιρούμενου Άξονα 52cc 3.0Hp\nSILEN PRO - CG520M Χλοοκοπτικό Βενζίνης 52cc 2,02Hp CG520M Χλοοκοπτικό Βενζίνης 52cc 2,02Hp + ΔΩΡΟ!\nHYUNDAI - HBC 520 Θαμνοκοπτικό Δίχρονο 52cc HBC 520 Θαμνοκοπτικό Δίχρονο 52cc + ΔΩΡΟ!\nSTANLEY - STR-750 Θαμνοκοπτικό Βενζίνης 26cc STR-750 Θαμνοκοπτικό Βενζίνης 26cc + ΔΩΡΟ!\nNAKAYAMA - PB5500 Θαμνοκοπτικό Βενζίνης Τροχήλατο PB5500 Θαμνοκοπτικό Βενζίνης Τροχήλατο + ΔΩΡΟ!\nBOSCH ΚΗΠΟΣ - EasyHedgeCut 12-35 Θαμνοκοπτικό 12V EasyHedgeCut 12-35 Θαμνοκοπτικό 12V + ΔΩΡΟ!\nNAKAYAMA - PB6200 Θαμνοκοπτικό Βενζίνης 62cc, 3Hp PB6200 Θαμνοκοπτικό Βενζίνης 62cc, 3Hp + ΔΩΡΟ!\nGARLAND - BEST 1052G Θαμνοκοπτικό Βενζίνης BEST 1052G Θαμνοκοπτικό Βενζίνης + ΔΩΡΟ!\nKRAFT - Θαμνοκοπτικό Βενζ/το 62cc Θαμνοκοπτικό Βενζ/το 62cc\nΠροβάλλονται 41 - 60 από 110 προϊόντα\nBOSCH ΚΗΠΟΣ 26\n€ 129,00 € 134,75


Κορωνοϊός: Ελπίδες για φάρμακο - Σε 4 ελληνικά νοσοκομεία η εφαρμογή του | VIMA Online\nΓΙΟΡΤΑΖΟΥΝ: Ευθύμιος... Ευθύμιος, Ευθύμης, Θύμιος, Θέμης, Ευθυμία, Ευθυμούλα, Θύρσος, Θύρσης, Θύρσα, Θύρση, Φαβιανός 20 ΙΑΝΟΥΑΡΙΟΥ 2021, 07:43\nΓΔ: 799,97 1,55% EUR/USD: 1,2141\nΚορωνοϊός: Ελπίδες για φάρμακο - Σε 4 ελληνικά νοσοκομεία η εφαρμογή του\n0 13 ΑΠΡΙΛΙΟΥ 2020, 10:35\nΕνα βήμα πιο κοντά σε αποτελεσματικό φάρμακο κατά του κορονοϊού βρίσκεται η επιστημονική κοινότητα.\nΗ φαρμακευτική ουσία ρεμδεσιβίρη, που καλλιεργεί βάσιμες ελπίδες στον «αγώνα» κατά του SARS-CoV-2 -και για την οποία έκανε ιδιαίτερη μνεία ο Σωτήρης Τσιόδρας- χορηγείται στο πλαίσιο κλινικής μελέτης και σε ασθενείς τεσσάρων ελληνικών νοσοκομείων.\nΠρόκειται για τα νοσοκομεία «Αττικόν», «Ευαγγελισμός», «Σωτηρία» και «ΑΧΕΠΑ» στη Θεσσαλονίκη. Σύμφωνα με όσα ανέφερε ο κ. Τσιόδρας κατά την τακτική απογευματινή ενημέρωση, σε ενδοφλέβια χορήγηση της ρεμδεσιβίρης αναμένεται να ενταχθούν ακόμη επτά ελληνικά νοσοκομεία.\n«Αυτό γίνεται για να επιταχύνουμε και να υπάρχει πρόσβαση σε αυτό το φάρμακο για τους ασθενείς και στην Ελλάδα», επισήμανε. Η ενδοφλέβια χορήγησή του πάντως στο εξωτερικό, και ειδικότερα στις ΗΠΑ, φέρνει ελπιδοφόρα μηνύματα για τις θεραπευτικές του ιδιότητες κατά του συγκεκριμένου κορονοϊού, κατά τον γνωστό καθηγητή Λοιμωξιολογίας.\nΣύμφωνα με τη συντονίστρια του προγράμματος στα ελληνικά νοσηλευτικά ιδρύματα, καθηγήτρια Βιοστατιστικής και Επιδημιολογίας, Παναγιώτα Τουλούμη, τα αποτελέσματα θα είναι συγκεντρωτικά για όλες τις χώρες και διαθέσιμα σε περίπου ένα με δύο μήνες.\nΠρόσφατη δημοσίευση στο έγκριτο «The New England Journal of Medicine» δείχνει το αποτέλεσμα από την παρηγορητική χρήση ρεμδεσιβίρης σε βαρέως πάσχοντες με Covid-19. Από τους 53 ασθενείς των οποίων τα δεδομένα αναλύθηκαν, 22 ήταν στις Ηνωμένες Πολιτείες, 22 στην Ευρώπη ή στον Καναδά και 9 στην Ιαπωνία. Κατά την ένταξη στο πρόγραμμα, 30 ασθενείς (57%) έλαβαν μηχανικό αερισμό και 4 (8%) έλαβαν εξωσωματική οξυγόνωση μέσω μεμβράνης. Μετά από μέσο διάστημα παρακολούθησης 18 ημερών, 36 ασθενείς (68%) εμφάνισαν βελτίωση ως προς την ανάγκη υποστήριξης σε οξυγόνο, συμπεριλαμβανομένων 17 που έλαβαν μηχανικό εξαερισμό και οι οποίοι αποσωληνώθηκαν.\nΟπως προκύπτει από την ίδια δημοσίευση, συνολικά 25 ασθενείς (47%) έλαβαν εξιτήριο και 7 ασθενείς (13%) πέθαναν. Η θνησιμότητα ήταν 18% (6 στους 34) μεταξύ των ασθενών που έλαβαν μηχανικό αερισμό και 5% (1 στους 19) μεταξύ εκείνων που δεν έλαβαν μηχανικό αερισμό.\nΣημειώνεται ότι το συγκεκριμένο φάρμακο είχε αρχικά δοκιμαστεί στη μάχη κατά του Εμπολα αλλά αποσύρθηκε. Δεν έχει λάβει ακόμη έγκριση από καμία κανονιστική αρχή στον κόσμο και για καμία ένδειξη.\nΠαράλληλα με τη συγκεκριμένη φαρμακευτική ουσία, στην Ελλάδα αναμένεται να ξεκινήσει μελέτη και για χορήγηση ορού αίματος από ασθενείς που έχουν αναρρώσει, σε βαριά πάσχοντες. Σύμφωνα με τον κ. Τσιόδρα, εγκρίθηκε στο σχετικό πρωτόκολλο και το Πανεπιστήμιο Αθηνών βρίσκεται στη φάση προετοιμασίας μιας τέτοιας μελέτης. Υπάρχει, πάντως, θετική εμπειρία στο παρελθόν από χρήση παρόμοιων θεραπειών στον Η1Ν1, όταν είχε εμφανιστεί σαν πανδημία, όπως και στον SARS και MERS.\n«Χρειάζεσαι μια λίστα εθελοντών οι οποίοι έχουν περάσει τη νόσο, δεν έχουν κανένα σύμπτωμα, για 14 μέρες είναι αρνητικοί για την παρουσία του ιού, από τους οποίους με κάποιον τρόπο ξεκαθαρίζεις τα αντισώματα αυτά, τα οποία μπορούν να δοθούν μετά σε έναν ασθενή ο οποίος βρίσκεται σε κάποιο στάδιο της νόσου. Αυτή τη στιγμή δίνεται σε σοβαρά στάδια της νόσου στο εξωτερικό, ενδεχομένως να είναι πιο ωφέλιμο σε ελαφρότερα στάδια της νόσου. Πάντως, πρέπει να γίνει με τους κανόνες της επιστήμης», ανέφερε ο κ. Τσιόδρας.\nΤην ίδια στιγμή, έντονη είναι παγκοσμίως η προσπάθεια παραγωγής εμβολίου. Εως τις 8 Απριλίου, παγκοσμίως υπάρχουν 115 υποψήφια εμβόλια (γράφημα 1, πάνω αριστερά), εκ των οποίων τα 78 επιβεβαιώνονται ως «ενεργά». Τα στοιχεία αυτά συμπεριλαμβάνονται σε έκθεση του «Nature Reviews in Drug Discovery».\nΑΠΟΤΕΛΕΣΜΑΤΑ ΔΙΕΘΝΩΣ ΑΠΟ ΤΗ ΧΡΗΣΗ ΡΕΜΔΕΣΙΒΙΡΗΣ\n53 ασθενών τα δεδομένα αναλύθηκαν\n22 ΗΠΑ, 22 Ευρώπη ή Καναδά\n57% έλαβαν μηχανικό αερισμό\n68% εμφάνισαν βελτίωση ως προς την ανάγκη υποστήριξης σε οξυγόνο\n47% των ασθενών έλαβαν εξιτήριο\n13% των ασθενών πέθαναν


Πανγυθεατικός: Το ρεπορτάζ από το Διαβολίτσι | isports.gr | Αθλητικά Νέα Λακωνίας\nΑρχική Ποδόσφαιρο Γ Εθνική Πανγυθεατικός: Το ρεπορτάζ από το Διαβολίτσι\nΠανγυθεατικός: Το ρεπορτάζ από το Διαβολίτσι\nTo ρεπορτάζ από το Μεσσηνιακό αθλητικό site, sport365.gr.\nΈσπασε το ρόδι στη Γ’ Εθνική ο ΑΟ Διαβολιτσίου πετυχαίνοντας την πρώτη του ιστορική νίκη στην κατηγορία με 2-1 επί του Πανγυθεατικού στο γήπεδο “καπετάν Βασίλης”.\nΗ ομάδα του Κώστα Παλαμάρα δεν ξέφυγε από τον… κανόνα των τελευταίων αγώνων που θέλει τα ματς να γίνονται θρίλερ στο τέλος, καθώς το τελικό 2-1 διαμορφώθηκε με γκολ στις καθυστερήσεις.\nΟι Μεσσήνιοι προηγήθηκαν με αυτογκόλ του Δεμερτζή, στη συμπλήρωση δέκα λεπτών αγώνα, αύξησαν την διαφορά ακριβώς στο 90’ με τον Βιγιαφάνε να ανοίγει λογαριασμό, αλλά αμέσως με τη σέντρα οι φιλοξενούμενοι μείωσαν στο τελικό 2-1 με πέναλτι του Μπαρόνε.\nΟ ΑΟ Διαβολιτσίου μπήκε στο ματς με την πλάτη στον τοίχο καθώς μετά τα τρία άτυχα αποτελέσματα στο ξεκίνημα του πρωταθλήματος δεν είχε άλλα περιθώρια απωλειών απέναντι μάλιστα σε μία ομάδα που έχει τους ίδιους στόχους με αυτόν.\nΕυτύχησε να προηγηθεί νωρίς στο σκορ και να διώξει το αρχικό άγχος όταν στο 11ο λεπτό ο Γραμματικόπουλος έκανε προσπάθεια μέσα από την περιοχή και ο Δεμερτζής στην προσπάθεια του να απομακρύνει την μπάλα την έστειλε στο βάθος της εστίας του Μπαμπούνη. Ο διαιτητής Αδαμόπουλος χρέωσε το τέρμα στον Γραμματικόπουλο αλλά η μπάλα από την προσπάθεια του αχαιού επιθετικού άλλαξε πορεία προς την εστία των φιλοξενούμενων.\nΤο Διαβολίτσι συνέχισε να έχει την πρωτοβουλία στο παιχνίδι και παρά την αναγκαστική αλλαγή του Τσουκαλά στο 23ο λεπτό δεν έχασε τη συνοχή του. Οι φιλοξενούμενοι ισορρόπησαν στο τελευταίο δεκάλεπτο του ημιχρόνου αλλά χωρίς να καταφέρουν να φανούν απειλητικοί.\nΔυνατό ξεκίνημα και αποβολή\nΤο ίδιο δυνατά ξεκίνησαν οι γηπεδούχοι και στο δεύτερο μέρος με την πρώτη μεγάλη ευκαιρία να έρχεται στο 53ο λεπτό. Ο Βιγιαφάνε έκανε την προσπάθεια , έβγαλε τον Γραμματικόπουλο αλλά ο Μπαμπούνης έδιωξε σε κόρνερ. Στην επαναφορά ο Λιόλιος έκανε τη σέντρα με τον Σεντεμέντε να πιάνει από καλή θέση την κεφαλιά άουτ.\nΣτο 57ο λεπτό ο Γεωργιόπουλος έφυγε στην κόντρα, μαρκαρίστηκε εντός περιοχής και έπεσε αλλά ο διαιτητής Αδαμόπουλος έδωσε κίτρινη κάρτα για “θέατρο”.\nΤα πράγματα έγιναν ακόμη πιο δύσκολα στην συνέχεια για τους Λάκωνες όταν στο 64’ ο Λούσι δέχθηκε δεύτερη κίτρινη κάρτα σε ένα δυνατό μαρκάρισμα πάνω στον Αθανασόπουλο και άφησε την ομάδα του με 10 παίκτες.\nΤην πρώτη κάρτα είχε πάρει στην προηγούμενη φάση σε διαπληκτισμό του με τον Αθανασόπουλο, με τον διαιτητή να μοιράζει από μία κάρτα στον καθένα.\n2-0 και απάντηση στις καθυστερήσεις\nΈχοντας πλέον το αριθμητικό πλεονέκτημα, το Διαβολίτσι βγήκε περισσότερο μαζικά στην επίθεση και στο 68’ έχασε διπλή ευκαιρία να εδραιώσει το προβάδισμα του.\nΟ Γεωργιόπουλος έβγαλε ωραία την μπάλα στον Αθανασόπουλο το πλασέ του οποίου έβγαλε ο Μπαμπούνης εξ’ επαφής ενώ στην επαναφορά ο Μπαλόπουλος έβγαλε σέντρα με τον Αθανασόπουλο και πάλι να πιάνει την κεφαλιά αλλά τον τερματοφύλακα του Πανγυθεατικού να έχει και πάλι σωστή αντίδραση.\nΟι προσπάθειες των γηπεδούχων δικαιώθηκαν στο 90’ όταν ο Γεωργιόπουλος τροφοδότησε τον Βιγιαφάνε και ο Αργεντίνος έκανε το 2-0 μέσα σε αποθέωση.\nΤο ματς ωστόσο δεν είχε τελειώσει εκεί καθώς στο τέταρτο λεπτό των καθυστερήσεων οι Λάκωνες κέρδισαν πέναλτι και ο Μπαρόνε ευστόχησε γράφοντας το 2-1 με τον διαιτητή να σφυρίζει τη λήξη πριν καν γίνει η σέντρα.\nΑΟ Διαβολιτσίου: Καλογερόπουλος, Σταματελόπουλος (55’ Γεωργιόπουλος), Λιόλιος, Σεντεμέντες, Μπαστακός, Τζανετέας (76’ Πιτσιλής), Μπαλόπουλος, Βιγιαφάνε. Τσουκαλάς (23’ λ. τρ. Αθανασόπουλος), Γραμματικόπουλος (85’ Μουλιάτος). Κυριαζόπουλος\nΠανγυθεατικός: Μπαμπούνης, Καρνιάτης, Λούσι, Γιαταγανάκης, Δεμερτζής, Παναγόπουλος, Μπαρόνε, Σιλά (84’ Μάργαρης), Ζιβάνοβιτς, Μπουτσικάρης (81’ Κυριακόπουλος), Κοντα\nΠροηγούμενο άρθροΜαρτσούκος, Καλιτζάκης, Ταχτσίδης, Μανιατάκος και ένα γεμάτο Δημοτικό Στάδιο Βλαχιώτη!\nΕπόμενο άρθροΝαύπλιο: Δηλώσεις Μαντζούνη μετά την ήττα στο Βλαχιώτη (βίντεο)\nΣτον «Φονέα των γιγάντων» ο Αλέξανδρος Καρμοίρης\nΟ Νίκος Καρακούσης στον Άρη Σκάλας!\nΓ’ Εθνική: Τα αποτελέσματα της Τετάρτης 19 Ιανουαρίου


ΟΑΛΘ - Ανακοινώσεις\nΟι ημερομηνίες για προβολές, ομιλίες, απονομές, συνεστιάσεις, χορούς κ.α, δεν καταχωρούνται εδώ αλλά στην κατηγορία Εκδηλώσεις-Προβολές\nΣτον παρακάτω πίνακα υπάρχουν γενικές ανακοινώσεις καθώς και συμπληρωματικές πληροφορίες για τις Εκδηλώσεις-Προβολές (π.χ. χορός).\nΟι ημερομηνίες δείχνουν πότε δημοσιεύθηκε η ανακοίνωση.\n16/5/2007 Αλλαγή ημερομηνίας εκδρομής στα Σκόπια. Λόγω ανωτέρας βίας η προγραμματισμένη εξόρμηση στα ΣΚΟΠΙΑ θα γίνει στις 8-10/6/2007 (αντί στις 22-24/6/2007 όπως ήταν αρχικά).\nΣτις 28/2/2007 θα γίνουν οι αρχαιρεσίες για την ανάδειξη του νέου Διοικητικού Συμβουλίου. Όποιος θέλει να συνεισφέρει περισσότερο στις διάφορες δραστηριότητες του συλλόγου πρέπει είτε να δηλώσει υποψηφιότητα ως μέλος του Δ.Σ. και εφόσον εκλεγεί να αναλάβει συγκεκριμένα καθήκοντα, είτε να ενημερώσει το Δ.Σ. για την πρόθεση του να βοηθήσει.\nΠολλοί έχουν την εντύπωση ότι το να εκλεγεί κάποιος είναι το ζητούμενο. Λάθος. Με το να εκλεγεί κάποιος απλά αναλαμβάνει κάποια συγκεκριμένη και τυποποιημένη εργασία. Αν κάποιος βάλει υποψηφιότητα και δεν εκλεγεί, αυτό δεν δείχνει σε καμία περίπτωση ότι ο σύλλογος δεν τον χρειάζεται. Αντίθετα είναι πολύ χρήσιμος γιατί τα εκλεγμένα μέλη έχουν συγκεκριμένα καθήκοντα και συνήθως δεν μπορούν να αναλάβουν διάφορα άλλα που προκύπτουν. Συμπέρασμα: δεν θέλουμε να μοιράσουμε μεταξύ μας τίτλους αλλά θέλουμε να μοιράσουμε την δουλειά. Όποιος είναι πρόθυμος να δουλέψει εθελοντικά και να μάθει πως λειτουργεί ένας από τους πιο δραστήριους ορειβατικούς συλλόγους της Ελλάδας, ας το δείξει με όποιον τρόπο μπορεί.\n4/4/2006 Ετήσιος χορός ΟΑΛΘ 2006\nΗ Ορειβατική και Αναρριχητική Λέσχη Θεσσαλονίκης σας προσκαλεί να διασκεδάσουμε όλοι μαζί στον ετήσιο χορό της που θα γίνει την Πέμπτη 6 Απριλίου στην μουσική ταβέρνα "Ουράνιο Τόξο" Σιδηροκάστρου & Αλοννήσου 8 - στροφή Τριανδρίας - τηλ. 2310 925030.\nΗ πρόσκληση περιλαμβάνει πλήρες μενού (ορεκτικά, σαλάτα εποχής, φέτα ανά 4 άτομα, κυρίως πιάτο, επιδόρπιο) μία φιάλη κρασιού ανά 2 άτομα. Ώρα προσέλευσης: 22:00. Τιμή πρόσκλησης: 20,00 €.\n17/1/2006 Κοπή βασιλόπιτας 2006\nΗ Κυριακάτικη ανάβαση συνοδεύτηκε από φαγοπότι, γλέντι και κοπή της ετήσιας βασιλόπιτας στο Ελατοχώρι. Δείτε τις σχετικές φωτογραφίες και βίντεο.\n4/11/2005 Προς μέλη ΟΑΛΘ - Προτάσεις εκδρομών για το 2006\nΠροτείνετε στο ΔΣ τις εκδρομές που σας άρεσαν ή νέες, ώστε να προγραμματιστούν για το 2006. (Αν είναι δυνατόν τις προτάσεις σας να τις παραδώσετε γραπτώς και με σύντομη αιτιολόγηση)\n25/4/2005 Ετήσιος χορός ΟΑΛΘ 2005\nΔείτε φωτογραφίες, βίντεο, ποιες τιμητικές διακρίσεις δόθηκαν, ποιοι λαχνοί κληρώθηκαν και τι κέρδισαν.\n12/4/2005 Ετήσιος χορός ΟΑΛΘ 2005\nΗ Ορειβατική και Αναρριχητική Λέσχη Θεσσαλονίκης σας προσκαλεί να διασκεδάσουμε όλοι μαζί στον ετήσιο χορό της που θα γίνει την Παρασκευή 22 Απριλίου στην μουσική λαϊκή σκηνή "Τα Κεπέγκια" Α. Παπανδρέου 13 - Ελευθέριο, τηλ. 2310 772947.\nΗ πρόσκληση περιλαμβάνει πλήρες μενού (ορεκτικά, σαλάτα εποχής ανά 2 άτομα, κυρίως πιάτο, επιδόρπιο) μία φιάλη κρασιού ανά 2 άτομα. Ώρα προσέλευσης: 22:00. Τιμή πρόσκλησης:17,00 €.\nΠαραλάβετε την πρόσκληση σας από το Δ.Σ. (πριν από την ημέρα του χορού) ή από τον ταμία της ΟΑΛΘ Βαγγέλη Σκαρμούτσο (την ημέρα του χορού).\n11/3/2005 Προς μέλη ΟΑΛΘ και επιχειρήσεις:\nΑναζητούμε χώρο για τον ετήσιο χορό της ΟΑΛΘ που πρόκειται να γίνει σύντομα. Τις προτάσεις σας μπορείτε να τις κάνετε στα μέλη του Δ.Σ. Ετοιμαστείτε να φάμε να πιούμε και νηστικοί να κοιμηθούμε (ουπς...) να χορέψουμε, με ζωντανή μουσική.\n25/1/2005 Προς μέλη ΟΑΛΘ:\nΣύντομα θα γίνουν οι αρχαιρεσίες για την ανάδειξη του νέου Διοικητικού Συμβουλίου. Αν θέλεις να συνεισφέρεις στην οργάνωση του συλλόγου, με μεγάλη χαρά, όλα τα παλαιότερα μέλη θα σου δείξουν ότι χρειάζεται, ώστε κι εσύ με τη σειρά σου, να προσφέρεις την δυνατότητα της επαφής με το βουνό και την φύση σε όλους.\nΓια δηλώσεις υποψηφιότητας, απευθυνθείτε στο Δ.Σ.


Κέρκυρα - Ελληνικό Πανόραμα\nσελ.120 - 147\nΌταν οι οικογένειες του Μπάμπη και του Γιώργου Χατζημιχάλη μας προσκάλεσαν στην Κέρκυρα για το Πάσχα, άρχισαν να σχηματίζονται στο μυαλό μου κάποιες εικόνες πασίγνωστες στην Ελλάδα: οι περίφημες Κερκυραίικες φιλαρμονικές και χορωδίες με τις ολόλαμπρες στολές τους, δρόμοι και πλατείες ιστορικές, ασφυκτικά γεμάτες από πλήθη επισκεπτών και, βέβαια, το διάσημο έθιμο των «μπότηδων», αυτών των ιπτάμενων πήλινων σταμνιών, που σπάζουν με πάταγο στο έδαφος, γεμάτοι με νερό. Ένα έθιμο, την αποτελεσματικότητα του οποίου ως προς τον θεσμό του γάμου όλοι θαυμάσαμε με άφθονο γέλιο, στην ταινία της αλησμόνητης Γεωργίας Βασιλειάδου.\nΑυτά περίπου είχα στο μυαλό μου στις αρχές της Μεγάλης Εβδομάδας. Όταν ξεκινούσαμε το ταξίδι για την Κέρκυρα. Ήταν αδύνατον να φανταστώ, ότι πολύ γρήγορα, την πρωτοκαθεδρία στις επιλογές μας θα καταλάμβαναν, όχι οι επισημότητες της πόλης, οι κοσμοβριθείς και καταστόλιστοι δρόμοι και πλατείες αλλά η αγνή ομορφιά της Κερκυραϊκής υπαίθρου, τα ταπεινά μονοπάτια και τα απόμερα χωριά. Μοναδικά όμως στολισμένα, όχι από χέρι ανθρώπου αλλά από τα αμέτρητα, πολύχρωμα αγριολούλουδα της φύσης.\nΑΓΟΡΑ ΤΕΥΧΟΥΣ 92


Πανιώνιος-Παναθηναϊκός ΟΠΑΠ: Οι αριθμοί της αναμέτρησης - Onsports.gr\nOnsports Team\t29 Δεκεμβρίου 2019, 10:17\nΠανιώνιος-Παναθηναϊκός ΟΠΑΠ: Οι αριθμοί της αναμέτρησης\nΜε το παιχνίδι του “Σοφία Μπεφόν” μεταξύ του Πανιωνίου Su Casa και του Παναθηναϊκού ΟΠΑΠ πέφτει σήεμρα (29/12, 17:00) η αυλαία της 13ης αγωνιστικής, του πρώτου γύρου αλλά και συνολικά της αγωνιστικής δράσης της ΕΚΟ Basket League για το 2019.\nΤο σερί των τριών νικών σταμάτησε για τους “κυανέρυθρους” απέναντι στον Ιωνικό Affidea και απέναντι τους θα βρουν τους “πράσινους” που μετά την ήττα στο Περιστέρι, επέστρεψαν στις επιτυχίες με την επικράτηση επί του Ρεθύμνου Cretan Kings.\nΔεν τον πήραν τα... χρόνια αφού είναι μόλις 32 Μαίων, όμως συγκριτικά με την περίοδο που φορούσε τη φανέλα του Πανιωνίου Su Casa, ο Ταϊρίς Ράις ήταν νιος και «γέρασε». Πέρασαν 10 χρόνια από την εποχή που ήταν κάτοικος Νέας Σμύρνης στην πρώτη επαγγελματική απόπειρα του. Ο Αμερικανός βρέθηκε στην Ελλάδα μετά την αποφοίτηση του από το Boston College ως επιλογή του Νέναντ Μάρκοβιτς για τον Πανιώνιο Su Casa. Σε 27 ματς Πρωταθλήματος είχε μέσους όρους 11,7 πόντους, 2,4 ασίστ και 2,3 ριμπάουντ.\n«Κυανέρυθρο» παρελθόν έχει βέβαια και ο Νίκος Παππάς αφού έπαιξε στον Πανιώνιο Su Casa στη σεζόν 2012-13 έχοντας 16,8 πόντους, 4,2 ριμπάουντ, 3,1 ασίστ και 1,8 κλεψίματα. Είχε αναδειχτεί μάλιστα 1ος σκόρερ της κανονικής περιόδου με 441 πόντους. Από την άλλη πλευρά ο γκαρντ του “ιστορικού” Δημήτρης Βεργίνης πέρασε μία διετία φορώντας τα “πράσινα” (2008-10).\n12 λεπτά πριν ΟΑΕΔ: Πότε ξεκινά η προπληρωμή Δώρου Πάσχα και επιδομάτων ανεργίας\n43 λεπτά πριν Παπαγεωργίου: «Ουσιαστική η συζήτησή μας με τον υφυπουργό Αθλητισμού, άκουσε τα προβλήματά μας»


Ο Ιπποκράτης ήταν αυτός που έδωσε στην πάθηση του καρκίνου το όνομα της. Παρομοίασε τον όγκο με την εικόνα του κάβουρα (καρκίνου). Πολύ αργότερα, ο Valsalva, το 1704 υποστήριξε ότι αρχικά ο καρκίνος ήταν ένα τοπικό φαινόμενο που μπορούσε να αφαιρεθεί χειρουργικά ενώ σε πιο προχωρημένο στάδιο ο καρκίνος μπορούσε μέσω των λεμφαγγείων να μεταφερθεί αλλού στο σώμα.\nπολλαπλασιάζονται παρουσία ή μη αυξητικών παραγόντων.\nΗ αιμορραγία, η αιμόπτυση ή οποιαδήποτε αποβολή αίματος από τον οργανισμό (λχ. από τον κόλπο, ή το μαστό) μπορεί να προκληθεί από διάφορες μορφές καρκίνου . Εξέταση, επίσης, απαιτείται όταν παρατηρείται ροή αίματος μετά την εμμηνόπαυση.\nΑναιμία ονομάζεται η έλλειψη επαρκούς αριθμού ερυθρών αιμοσφαιρίων στο αίμα. Τα ερυθρά αιμοσφαίρια μεταφέρουν οξυγόνο στους ιστούς του σώματος, παρέχοντας του τη δυνατότητα παραγωγής της απαραίτητης ενέργειας. Η έλλειψη ερυθρών αιμοσφαιρίων επιφέρει αίσθηση συνεχούς κόπωσης, και συνήθως προκαλείται από κάποια αιμορραγία. Ούτως ή άλλως, σε περίπτωση απώλειας αίματος, πρέπει να ερευνηθεί άμεσα η υφέρπουσα αιτία, καθώς η αναιμία συνδέεται με την ανάπτυξη καρκίνου.\nΔυσκοιλιότητα, επίμονη διάρροια, αίσθηση ημιτελούς κένωσης, πόνος κατά την ούρηση, ίχνη αίματος στα ούρα ή τα περιττώματα, συχνουρία, αργή ούρηση με μικρή ποσότητα ούρων, αξιοσημείωτη μεταβολή στο μέγεθος και το χρώμα (μαύρο ή έντονα σκούρο) των κοπράνων θα μπορούσαν να αποτελούν συμπτώματα κακοήθους νεοπλασίας. Τα συμπτώματα αυτά πιθανόν συσχετίζονται με άλλους είδους παθογένειες – λχ. το αίμα στα κόπρανα να οφείλεται στην ύπαρξη ερεθισμένων αιμορροΐδων – αλλά, ούτως ή άλλως, απαιτείται η διερεύνηση της φύσης των.\nΟρισμένοι τύποι καρκίνου μπορούν να γίνουν αντιληπτοί μέσω της ψηλάφησης. Σκληρύνσεις ή αναπτυσσόμενα εξογκώματα μπορεί να είναι απλά κύστεις που έχουν αναπτυχθεί κάτω από το δέρμα, μπορεί, όμως, να αποτελούν ένδειξη ανάπτυξης νεοπλάσματος, είτε σε αρχικό, είτε σε προχωρημένο στάδιο. Για το λόγο αυτό, οποιαδήποτε εξογκώματα, ή διογκώσεις (πχ. στους όρχεις) που επιμένουν πρέπει να ερευνώνται άμεσα.\nΟι περισσότερες εξετάσεις αίματος είναι μη ειδικές. Αυτό σημαίνει ότι υποδεικνύουν την ύπαρξη μίας διαταραχής χωρίς να αποκαλύπτουν την συγκεκριμένη νόσο που την προκαλεί. Για παράδειγμα, η αναιμία μπορεί να οφείλεται σε διάφορα νοσήματα. Εάν υπάρχει ένας όγκος στο έντερο, μπορεί να προκαλεί αιμορραγία και – συνεπώς – αναιμία. Ο ακτινολογικός έλεγχος θα οδηγήσει στην διάγνωση του καρκίνου του παχέος εντέρου σε αυτόν τον ασθενή. Ομοίως, παθολογικές ηπατικές δοκιμασίες μπορεί να οφείλονται σε χολολιθίαση, ηπατίτιδα, καρκίνο ή τοξικότητα φαρμάκων.\nΗ εξέταση των κοπράνων αποσκοπεί στην διαπίστωση μίας λανθάνουσας αιμορραγίας από το πεπτικό σύστημα. Η εξέταση γίνεται με εναπόθεση μικρής ποσότητας κοπράνων σε ειδικά επεξεργασμένο χαρτί, στο οποίο – επίσης – προστίθενται κατάλληλες χημικές ουσίες. Εάν τα αποτελέσματα είναι παθολογικά, συνιστάται ακτινολογικός έλεγχος και ενδοσκόπηση. Σημειώνεται ότι το αίμα στα κόπρανα οφείλεται συχνά σε αιμορροΐδες, αλλά πάντα υπάρχει το ενδεχόμενο παρουσίας ενός όγκου.\nΟι διαδικασίες ενδοσκόπησης των οργάνων επαναλαμβάνονται – μετά την θεραπευτική αγωγή – για να διαπιστωθεί η αποτελεσματικότητα των θεραπευτικών παρεμβάσεων.\n● με φυσικό τρόπο (π.χ. βήχας – απόχρεμψη)\nΗ γνωστότερη κυτταρολογική εξέταση επινοήθηκε από τον Γεώργιο Παπανικολάου. Γίνεται απόξεση του τραχήλου της μήτρας και τα κύτταρα του υλικού, που λαμβάνεται, εξετάζονται για την παρουσία ανωμαλιών ή καρκίνο. Υλικό για κυτταρολογικές εξετάσεις λαμβάνεται και από την γλώσσα, τον οισοφάγο, τον στόμαχο ή την αναπνευστική οδό με τη βοήθεια μικρής ψήκτρας (που εισάγεται διαμέσου ενδοσκοπίου).


18 Άχρηστα Πράγματα που Κρατάτε για Χρόνια\nin Lifestyle, καθαρισμός, οργάνωση, συμβουλές, Χρήσιμα\nby Jimmy Taylor 21 Δεκεμβρίου, 2020, 3:56 μμ\nΤο πιο σημαντικό είναι να κοιτάξετε το σπίτι σας σαν να είναι η πρώτη φορά που το έχετε δει. Κάθε κουτί, κάθε μαγνητάκι, κάθε κομμάτι χαρτί. Ο στόχος σας είναι να αποφασίσετε εάν χρειάζεστε πραγματικά κάτι. Τα υπόλοιπα πετάξτε τα, ανακυκλώστε τα ή δωρίστε τα. ΑΚΑΤΑΣΤΑΣΙΑ ΤΕΛΟΣ: 5 Κόλπα για να Ξεφορτωθείτε Άχρηστα Αντικείμενα και να αδειάσετε το σπίτι σας!\nΠαλιά κλινοσκεπάσματα και πετσέτες\nΤα κλινοσκεπάσματα όχι μόνο συμβάλλουν στη διακόσμηση του υπνοδωματίου, αλλά επηρεάζουν επίσης την ποιότητα του ύπνου σας. Μπορεί να τα έχετε συνηθίσει αλλά αν είναι ξεθωριασμένα ή αν έχουν τρύπες, είναι καιρός να τα πετάξετε. Επίσης, τα πιο παλιά κλινοσκεπάσματα και τις πετσέτες σας που δεν είναι για τα σκουπίδια μπορείτε να τα δωρίσετε σε γηροκομεία ή καταφύγια ζώων. Θα κάνετε κάτι καλό και θα απαλλαγείτε από τα παλιά σας πράγματα.\nΚρεμάστρες από καταστήματα ρούχων\nΠολλοί υιοθετούν τη συνήθεια να μην πετάνε τίποτα, αλλά αυτό είναι συχνά άχρηστο. Οι κρεμάστρες ρούχων που δίνονται δωρεάν από τα καταστήματα δεν είναι καλές και δεν διατηρούν το σχήμα τους για μεγάλο χρονικό διάστημα.\nΠράγματα χωρίς ταίρι\nΑνεξάρτητα από το πόσο αγαπάτε μερικές από τις κάλτσες ή τα γάντια σας, εάν δεν μπορείτε να βρείτε το ταίρι τους, δεν έχει νόημα να τα κρατήσετε.\nΠολλά καταστήματα προσφέρουν εκπτωτικές κάρτες. Εάν δεν σας άρεσε το κατάστημα και είναι πιθανό να μην ξαναπάτε, δεν έχει νόημα να τις κρατάτε. Το ίδιο ισχύει και για τις επαγγελματικές κάρτες, ειδικά αν τις έχετε αρκετά χρόνια και δεν τις έχετε χρησιμοποιήσει από τότε.\nΑκόμα κι αν είστε το μόνο άτομο που τα βλέπει, μην φοράτε παλιά εσώρουχα. Εκτός αυτού, ένα κανονικό σουτιέν είναι καλό μόνο για 6 μήνες έως ένα έτος. Μετά από αυτό, δεν στηρίζει καλά το στήθος.\nΕίναι δύσκολο να εξηγήσουμε γιατί πολλοί κρατάνε διάφορα άδεια κουτιά. Ας είμαστε ειλικρινείς: το κουτί από μια νέα τηλεόραση, παιχνίδια ή είδη κουζίνας είναι κάτι που δεν πρόκειται να χρησιμοποιήσετε ξανά. Μπορείτε να τα πετάξετε στην ανακύκλωση.\nΡούχα και παπούτσια που δεν σας είναι απαραίτητα\nΑνοίξτε την ντουλάπα σας και ξεφορτωθείτε όλα τα ρούχα και τα παπούτσια που δεν είναι πλέον του στυλ σας. Όσα είναι σε καλή κατάσταση δωρίστε τα σε φιλανθρωπικές οργανώσεις.\nΚαλώδια και θήκες από παλιά τηλέφωνα\nΘα χρειαστείτε πραγματικά μια θήκη για το τηλέφωνο που δεν χρησιμοποιείτε πια; Ίσως ο φορτιστής να είναι χρήσιμος εάν εξακολουθείτε να χρησιμοποιείτε την ίδια μάρκα. Πετάξτε τους σπασμένους δίσκους και τις μονάδες flash.\nΚοσμήματα και αξεσουάρ που δεν πρόκειται να φορέσετε\nΜπορείτε να αγοράσετε ψεύτικα κοσμήματα που είναι οικονομικά και μοντέρνα και να απαλλαγείτε από αυτά όταν περάσει η μόδα τους. Το ίδιο ισχύει και για τις φθηνές τσάντες και μαντίλια. Χαρίστε τα και μπορούν να κάνουν κάποιον άλλο χαρούμενο.\nΠαλιές σημειώσεις, έγγραφα εγγύησης, συμβόλαια που δεν χρειάζεστε πια. Οι άνθρωποι κρατάνε αυτά τα πράγματα για δεκαετίες. Ήρθε η ώρα να πάνε στην ανακύκλωση.\nΔείτε ακόμη 13 ΑΧΡΗΣΤΑ Πράγματα που Πρέπει να Πετάξετε από την Τσάντα σας ΤΩΡΑ!\nΌλα όσα έχουν λήξει\nΠετάτε τα ληγμένα τρόφιμα αμέσως. Αλλά αν αποφασίσετε να ελέγξετε φάρμακα, προϊόντα ομορφιάς, απορρυπαντικά θα δείτε ότι τα μισά μπορεί να έχουν ήδη λήξει. Δεν ξέρουμε τι θα μπορούσε να συμβεί αν χρησιμοποιήσετε ληγμενη κρέμα προσώπου, αλλά ποιος θέλει να διακινδυνεύσει την υγεία του για να το μάθει;\nΣπασμένα και άχρηστα παιχνίδια\nΔεν είναι πάντα εύκολο να πείσετε το παιδί σας να πετάξει μερικά από τα παιχνίδια που δεν παίζει. Αλλά τα παιδιά μεγαλώνουν και τα ενδιαφέροντά τους αλλάζουν. Εάν ένα παιχνίδι είναι σπασμένο, το πετάτε και αν είναι λειτουργικό, το χαρίζετε για να κάνετε χαρούμενα παιδιά που δεν έχουν τη δυνατότητα να αγοράζουν παιχνίδια.\nΠιατικά με βαθουλώματα και άλλα ελαττώματα και όσα δεν σας αρέσουν\nΤα πιατικά με ζημιές όχι μόνο φαίνονται άσχημα, αλλά δεν είναι επίσης ασφαλή. Για παράδειγμα, εάν μαγειρεύετε με κατεστραμμένη επικάλυψη Teflon, μπορείτε να πάθετε τον λεγόμενο πυρετό πολυμερούς καπνού. Πετάξτε αυτά τα πράγματα αμέσως.\nΤο ίδιο ισχύει και για πιάτα και ποτήρια που σας δωρίσαν πριν από 10 χρόνια και που δεν σας αρέσουν. Δοκιμάστε να τα πουλήσετε ή να τα χαρίσετε σε κάποιο ίδρυμα. Κάποιος θα τα χρησιμοποιήσει και αυτό είναι καλύτερο από το να καταλαμβάνει χώρο στο σπίτι σας.\nΒιβλία που δεν πρόκειται να διαβάσετε ξανά\nΑν έχετε βιβλία που διαβάσατε μία φορά και πιθανότατα δεν θα τα ανοίξετε ξανά, χαρίστε τα σε μια δανειστική βιβλιοθήκη. Κάποιος θα τα διαβάσει και θα τα απολαύσει.\nΠαλιά σφουγγάρια σώματος και οδοντόβουρτσες\nΟι ειδικοί λένε ότι θα πρέπει να αλλάζετε τις οδοντόβουρτσες μία φορά κάθε 3-4 μήνες ή ακόμα πιο συχνά εάν ήσασταν άρρωστοι. Τα σφουγγάρια σώματος μπορούν να χρησιμοποιηθούν για περίπου 6 μήνες και στη συνέχεια μετατρέπονται σε τέλειο περιβάλλον για μικρόβια.\nΟτιδήποτε σπασμένο και αχρησιμοποίητο\nΜια χαλασμένη καφετιέρα, βραστήρας που δεν λειτουργεί και μπότες που έχουν τρύπες. Πάντα σκέφτεστε, “Θα το φτιάξω” αλλά ας είμαστε ειλικρινείς: δεν θα το κάνετε ποτέ. Διορθώστε τα τώρα ή πετάξτε αυτά τα πράγματα.\nΑναμνηστικά και δώρα που δεν σας αρέσουν\nΤα φτηνά πράγματα που οι συνάδελφοι και οι συγγενείς μας χαρίζουν, κρατιούνται για χρόνια από ευγένεια. Όλα αυτά απλώς συλλέγουν σκόνη. Κρατήστε μόνο όσα σας αρέσουν ή αγαπάτε. Πετάξτε τα υπόλοιπα.\nΌλα όσα έχουν τελειώσει\nΕλέγξτε οτιδήποτε θα μπορούσε να τελειώσει: από βερνίκια νυχιών έως μαρκαδόρους.\nΤο ίδιο ισχύει και για τα αρώματα που δεν σας αρέσουν ή που έχουν τελειώσει. Οι ειδικοί ισχυρίζονται ότι δεν μπορείτε να αποθηκεύσετε αρώματα για περισσότερο από 3-5 χρόνια. Τα αρώματα που έχουν λήξει ενδέχεται να προκαλέσουν αλλεργική αντίδραση ή να αλλάξουν απλώς μυρωδιά, οπότε γιατί να ρισκάρετε;\nΔείτε επίσης 12 Πράγματα που Καταστρέφουν την Όψη του Σπιτιού σας\nαχρηστα πραγματααχρηστα πραγματα στο σπιτικαθαριοτητα σπιτιουκαθαρισμος αχρηστων πραγματωνοργανωση σπιτιουπεταμα αχρηστων πραγματων\nPrevious article Τι θα Συμβεί εάν Σταματήσετε να Τρώτε Λιπαρά\nNext article 15 Μοναδικές Ιδέες Διακόσμησης Τζακιού\nΤι θα Συμβεί εάν Σταματήσετε να Τρώτε Λιπαρά\n15 Μοναδικές Ιδέες Διακόσμησης Τζακιού


Έρευνα αποκαλύπτει: Πόσο εμπιστεύονται οι Έλληνες, κανάλια, ενημερωτικές ιστοσελίδες και social media - Alterpress\nHome / SLIDER / Έρευνα αποκαλύπτει: Πόσο εμπιστεύονται οι Έλληνες, κανάλια, ενημερωτικές ιστοσελίδες και social media\nΈρευνα αποκαλύπτει: Πόσο εμπιστεύονται οι Έλληνες, κανάλια, ενημερωτικές ιστοσελίδες και social media\n15 Φεβρουαρίου ΕΛΛΑΔΑ, SLIDER\nΣτον πάτο βρίσκεται η εμπιστοσύνη των Ελλήνων στα ΜΜΕ (τηλεοπτικά κανάλια), όπως προκύπτει από πρόσφατη έρευνα του Friedrich Naumann Foundation, που έδωσε σήμερα (15/2) στη δημοσιότητα η Ελληνική Στατιστική Αρχή (ΕΛΣΤΑΤ).\nΗ έρευνα για την «εμπιστοσύνη στους θεσμούς», διενεργήθηκε στο διάστημα 14-22 Οκτωβρίου 2020 και οι συμμετέχοντες καλούνταν να απαντήσουν στο ερώτημα «Εσείς πόσο εμπιστεύεστε κάθε έναν από τους παρακάτω θεσμούς της ελληνικής πολιτείας;».\nΣύμφωνα με τα αποτελέσματα της έρευνας, τα ΜΜΕ (τηλεοράσεις δηλαδή) είναι στην προτελευταία θέση από τους 20 θεσμούς που μετρήθηκαν, ξεπερνώντας μόνο τις ΜΚΟ που είναι τελευταίες. Συγκεκριμένα τα ΜΜΕ εμπιστεύεται (πολύ και αρκετά) μόλις το 13% των πολιτών, ενώ 86% είτε δεν τα εμπιστεύονται καθόλου (52%), είτε λίγο (34%).\nΠολύ καλύτερη είναι η θέση των ενημερωτικών ιστοσελίδων, με το 37% των ερωτηθέντων να δηλώνει ότι τις εμπιστεύεται πολύ (2%) και αρκετά (35%). Πολύ πάνω από το ποσοστό εμπιστοσύνης στους τηλεοπτικούς σταθμούς είναι και το αντίστοιχο των social media (25%).\nΟ θεσμός που συγκεντρώνει το υψηλότερο ποσοστό εμπιστοσύνης των πολιτών είναι ο στρατός με 69%. Ακολουθεί ο πίνακας με τα αποτελέσματα της έρευνας:\nΈρευνα αποκαλύπτει: Πόσο εμπιστεύονται οι Έλληνες, κανάλια, ενημερωτικές ιστοσελίδες και social media Reviewed by Alter Press on 15 Φεβρουαρίου Rating: 5


Ένα πραγματικό θρίλερ που ξεπερνά κάθε κινηματογραφικό σενάριο.\nΚΡΟΑΤΙΑ φονος πτώμα\nΗ Γιασμίνα Ντόμινιτς, μια φοιτήτρια 23 ετών, εξαφανίστηκε μυστηριωδώς πριν από 18 χρόνια. Μέχρι χθες, 17 Φεβρουαρίου, όπου και ένα πτώμα που βρέθηκε σε καταψύκτη της αδελφής της, φαίνεται πως δίνει τέλος στο θρίλερ που επί σειρά ετών παρέμενε ένα άλυτο μυστήριο στην Κροατία.\nΗ Γιασμίνα, φοιτούσε εκείνη την εποχή σε πανεπιστήμιο στο Ζάγκρεμπ. Τα ίχνη της εξαφανίστηκαν το 2000, ωστόσο η οικογένειά της ειδοποίησε την αστυνομία 5 χρόνια αργότερα.\nO πατέρας της Γιασμίνα ο οποίος πέθανε πριν από τρία χρόνια είχε πει το 2011 ότι η κόρη του, τους είχε ανακοινώσει πως σκόπευε να εργαστεί σε ένα κρουαζιερόπλοιο και μετά θα μετακόμιζε για να ζήσει στο Παρίσι.\nΗ μητέρα ζει ακόμη, αλλά είναι στη Γερμανία. «Υποθέτουμε ότι το πτώμα που βρέθηκε μέσα στον καταψύκτη είναι εκείνο μιας γυναίκας που γεννήθηκε το 1977 και η εξαφάνισή της είχε δηλωθεί στις 16 Αυγούστου του 2005», δήλωσε στο Γαλλικό Πρακτορείο ένας εκπρόσωπος τύπου της τοπικής αστυνομίας.\nΗ 45χρονη θεωρείται ύποπτη ότι «δολοφόνησε την αδελφή της το 2000 ή το 2001 και έκρυψε το πτώμα της στον καταψύκτη που βρισκόταν σ’ έναν διάδρομο, στο ισόγειο του σπιτιού» της, αναφέρει η εισαγγελία.


by Jim Taylor 28 Μαρτίου, 2020, 1:00 μμ\nΈάν σκέφτεστε να εκμεταλλευτείτε την καραντίνα και να περάσετε στο κρεβάτι λίγο παραπάνω χρόνο με το σύντροφό σας, τότε σας έχουμε κακά νέα.\nΟ κοροναϊός έχει ήδη προκαλέσει δεκάδες χιλιάδες επιχειρήσεις να κλείσουν τις πόρτες τους και τώρα ο ιός επιτίθεται και στα εργοστάσια προφυλακτικών.\nΤην περασμένη εβδομάδα, ο μεγαλύτερος κατασκευαστής προφυλακτικών στον κόσμο, ο Karex Bhd στη Μαλαισία – ο οποίος κατασκευάζει ένα από τα πέντε προφυλακτικά που χρησιμοποιούνται σε ολόκληρο τον κόσμο – αναγκάστηκε να κλείσει το εργοστάσιο.\nΤις τελευταίες μέρες δεν έχουν παραχθεί καθόλου προφυλακτικά από τα τρία εργοστάσια της εταιρείας. Με τη γρήγορη εξάπλωση του COVID-19 και τη Μαλαισία να υποφέρει με τα περισσότερα κρούσματα στη νοτιοανατολική Ασία με 2.161 μολύνσεις και 26 θανάτους μέχρι στιγμής, η κυβέρνηση αποφάσισε, όπως και το Ηνωμένο Βασίλειο, να επιβάλει καρανντίνα παντού.\n«Αλλά σίγουρα υπάρχουν ήδη στην αγορά προφυλακτικά», θα σκεφτεί κάποιος. Παρόλο που ίσως μπορείτε να βρείτε ένα πακέτο στο τοπικό σας φαρμακείο ή σούπερ μάρκετ τώρα, υπάρχει μια πιθανότητα ότι αυτό σύντομα θα αλλάξει καθώς υπάρχει ήδη ένα έλλειμμα 100 εκατομμυρίων προφυλακτικών στον κόσμο, το οποίο κανονικά θα πήγαινε σε ιδιωτικές εταιρείες καθώς και NHS.\nΚαι η βιομηχανία των προφυλακτικών πλήττεται από τον κορωνοϊό\nΑλλά μην ξεκινήσετε να κλαίτε ακόμα – υπάρχει μια λύση στον ορίζοντα. Η Karex Bhd έχει λάβει άδεια από τις αρχές να παράγει και πάλι προφυλακτικά από την Παρασκευή που έρχεται, αλλά σε μικρότερη κλίμακα με το ήμισυ του συνήθους εργατικού δυναμικού της.\nPrevious article Δύσκολες στιγμές για το μωρό της Ελένης Χατζίδου\nNext article ΔΙΑΚΟΣΜΗΣΗ: Πώς να δημιουργήσετε ένα πιο ευτυχισμένο σπίτι